hotchpotch/miracl-hf-unified huggingface dataset:
మాస్టారి కాపురం
మాస్టారి కాపురం 1990లో విడుదలైన తెలుగు చలనచిత్రం. పి.ఎన్. రామచంద్రారావు దర్శకత్వం వహించిన ఈ చిత్రంలో రాజేంద్రప్రసాద్, గాయత్రి, గొల్లపూడి మారుతీరావు, కోట శ్రీనివాసరావు నటించగా, రాజ్-కోటి సంగీతం అందించారు.
మాస్టర్ (సినిమా)
మాస్టర్ 1997లో సురేష్ కృష్ణ దర్శకత్వంలో విడుదలైన సినిమా. ఇందులో చిరంజీవి, సాక్షి శివానంద్ ప్రధాన పాత్రలు పోషించారు. దేవా సంగీత దర్శకత్వం వహించాడు. ఈ సినిమాలో చిరంజీవి మొదటి సారిగా పాట పాడాడు.
మాతృ దేవత
సావిత్రి,నందమూరి తారక రామారావు,శోభన్‌బాబు,చంద్రకళ,హేమలత,రేలంగి,నాగభూషణం,ప్రభాకరరెడ్డి,రాజబాబు,సాక్షి రంగారావు,జగ్గారావు,బేబి రాణి,సురభి బాలసరస్వతి,విజయలలిత
మట్టి మనుషులు
ప్రముఖ దర్శకుడు బి.నర్సింగ్‌రావు దర్శకత్వం వహించిన మట్టిమనుషులు చిత్రం తెంగాణ గ్రామీణ వలస కార్మికుల జీవితాలకు అద్దం పట్టేదిగా నిలిచింది. కె.ముఖర్జీ, మణికొండ వేదకుమార్‌ నిర్మాణసారథ్యంలో రూపొందిన ఈ చిత్రం నాటి సామాజిక విలువలను చాటేదిగా ఉంది. అర్చన, మోహిన్‌ అలీ బేగ్‌, నీనా గుప్తా తదితరులు నటించిన ఈ చిత్రానికి ఎ.కె.బీర్‌ సినిమాటోగ్రఫీ అందించారు. కార్మికులు ప్రధానంగా భవన నిర్మాణ కూలీల జీవితాలు ప్రధాన కథాంశంగా ఈ చిత్రం రూపుదిద్దుకుంది. మాస్కో ఇంటర్నేషనల్‌ ఫిల్మ్‌ ఫెస్టివల్‌లో ఈ చిత్రం డిప్లొమా ఆఫ్‌ మెరిట్‌ అవార్డును అందుకుంది. 1990లో జరిగిన ఇంటర్నేషనల్‌ ఫిల్మ్‌ ఫెస్టివల్‌ ఆఫ్‌ ఇండియాలో ఈ చిత్రం ప్రదర్శితమైంది.
పల్లె నుంచి పట్టణాలకు వలసలు, వడ్డీవ్యాపారులు, కార్మికులు, మధ్యవర్తులు, భవన నిర్మాణ రంగంలో ప్రమాదాలు, మహిళ వ్యథలు, సాయం పేరుతో చేసే మోసాలు...ఇలా జీవితాల్లోని ఎన్నో అంశాలు ఈ సినిమాలో కనిపిస్తాయి. కమర్షియల్‌ సినిమాకు భిన్నంగా రూపుదిద్దుకున్న ఈ సినిమా అప్పట్లో ఎంతో సంచలనం సృష్టించింది.
జీవితంపై ఎన్నో ఆశలు పెంచుకున్న ఓ గ్రామీణ నిరుపేద కార్మికురాలి ఆశలు ఎలా రాలిపోయాయో ఈ చిత్రం కళ్ళకు కట్టినట్లుగా చూపింది. విలువలు వదిలేసిన భూస్వామ్య, పెట్టుబడిదారీ వ్యవస్థ ఒక మహిళ జీవితాన్ని ఎలా ఛిద్రం చేసిందో ఇందులో చూడవచ్చు. మనుషుల్లో దిగజారిన విలువలు, వ్యసనాలు, వీడిపోని మమతలు, అంతులేని ఆవేదన...అన్నింటికీ ఇచ్చిన దృశ్యరూపమే ‘మట్టి మనుషులు’. ఈ సినిమా చూస్తుంటే తెరపై నిజజీవితం దర్శనమిస్తుంది. ఆయా పాత్రలు ప్రాణం పోసుకొని మన పక్కన సంచరిస్తున్నట్లుగా, మనం కూడా ఆ పాత్రల్లో ఒకరిగా అనిపిస్తుంటుంది.
మావారి గోల
దర్శకునిగా రాకాసి లోయ, డాకు సినిమాలు తీసి విజయం సాధించిన సాగర్ నిర్మిస్తూ దర్శకత్వం వహించిన సినిమా ఇది.
యాక్షన్ సినిమాల దర్శకునిగా పేరుపొందిన సాగర్ ఈ సినిమాను హాస్య చిత్రంగా మలిచారు.
సినిమా ఘోర పరాజయం పాలైంది. సినిమా వల్ల నిర్మాత, దర్శకుడు సాగర్ ఆర్థికంగా నష్టపోవడమే కాక పలు ఇతర కారణాలతో కొన్నేళ్ళు సినిమాల దర్వకత్వం, నిర్మాణం నుంచి తప్పుకున్నారు.
మాయా మచ్ఛీంద్ర
మాయా మచ్ఛీంద్ర 1945లో విడుదలైన తెలుగు చలనచిత్రం. సి. పుల్లయ్య దర్శకత్వంలో స్టార్‌ కంబైన్స్‌ పతాకాన రామయ్య నిర్మించాడీ చిత్రాన్ని. మాటలు పాటలు వూటుకూరు సత్యనారాయణ. సంగీతం భీమవరపు నరసింహరావు, ఛాయాగ్రహణం సుబ్బారావు సమకూర్చారు. జంధ్యాల గౌరీనాథశాస్త్రి, అద్దంకి శ్రీరామమూర్తి, ముక్కామల కృష్ణమూర్తి, వి.శివరాం, కె. గౌరీపతి శాస్త్రి, కె.వి.సుబ్బారావు, వి.విశ్వనాథం, గండికోట, కన్నాంబ, మాలతి, మంగళం, జోషి, కళ్యాణి, కమల, అంజనీబాయి, బేబి వసుంధర, బేబి శరత్‌ ముఖ్యపాత్రలు పోషించారు.
జగత్తు ప్రేమమయం అని, స్త్రీ పురుషులు ఇరువురూ సమానులే అని, ఒకరి ప్రేమ అభిమానం మరొకరికి దక్కితేనే ఆనంద హేతువు అవుతుందని వివరించే చిత్రం మాయామచ్ఛీంద్ర. మోహినీ అవతారం ఎత్తిన మహావిష్ణువు దేవదానవులకు అమృతం పంచడం గురించి తెలిశాక శివుడు ఆ విషయాన్ని నమ్మకపోవడంతో మళ్ళీ మోహిని కానడం, శివుడు శపించి, తన వల్లనే శాప విమోచన జరుగుతుందని చెప్పడం, విష్ణువు మచ్ఛీంద్రుడుగా భూలోకంలో చేరడం జరుగుతుంది. మచ్ఛీంద్రుడు చేసే మాయలతో ఓడిపోయిన రాణి తిలోత్తమతో వివాహం జరుగుతుంది. మచ్ఛీంద్రుని శిష్యుడు గోరఖ్‌నాథ్‌ గురువు కోసం వెతుకుచూ హనుమంతుని ద్వారా విషయం తెలుసుకుని, రాజనర్తకి సహాయంతో రాజ్యంలోకి ప్రవేశించి మచ్ఛీంద్రుని తీసుకెళ్ళే ప్రయత్నంలో మచ్ఛీంద్రుని కుమారున్ని పాము కాటుకు గురి చేసి మరణింప చేయడం, మచ్ఛీంద్రుడు తన శక్తితో ప్రయత్నించినా కుమారుడు బతకకపోవడంతో గోరఖ్‌నాథ్‌ షరతులకు తలొగ్గుతాడు. గోరఖ్‌నాథ్‌ కూడా మచ్ఛీంద్రుని కుమారుడుని బతికించలేక, అవమానంతో అగ్నికి ఆహుతి అయితే హనుమంతుడు ఆ శవాన్ని బయటకు తెచ్చాక మచ్ఛీంద్రుడు గోరఖ్‌నాథుడుకి ప్రాణం పోస్తాడు. బతికిన గోరఖ్‌నాథ్‌ మళ్లీ ప్రయత్నించి మచ్ఛీంద్రుని కుమారుని బతికిస్తాడు. అలా శివునికి, లక్ష్మీదేవికి మహావిష్ణువు ప్రేమ తత్వాన్ని వివరిస్తాడు ఈ చిత్రం ద్వారా.
మాయా మందిరం
మాయా మందిరం 1968 లో విడుదలైన తెలుగు చలనచిత్రం.
మాయా మశ్చీంద్ర
నిరూపా రాయ్ , పద్మిని
మాయలోడు
మాయలోడు ఎస్వీ కృష్ణారెడ్డి దర్శకత్వంలో 1993 లో విడుదలైన ఒక హాస్యభరిత సినిమా. ఇందులో రాజేంద్రప్రసాద్, సౌందర్య ప్రధాన పాత్రలు పోషించారు.
కథకు ముందు తన చెల్లెలు కుటుంబాన్ని చంపి వాళ్ళ ఆస్థిని స్వాధీనం చేసుకోవాలనుకుంటూ ఉంటాడు అప్పలకొండ (కోట శ్రీనివాస రావు). అప్పలకొండ చెల్లెలు, బావ చనిపోయినా మేనకోడలు మాత్రం అతన్నుంచి తప్పించుకుంటుంది. కథానాయకుడు (రాజేంద్ర ప్రసాద్) గారడీ చేసుకుని జీవితం వెళ్లబుచ్చుతూ ఉంటాడు. అతనికి గుండు (గుండు హనుమంతరావు) అనే స్నేహితుడు, ఓ బామ్మ (నిర్మలమ్మ) తోడుగా ఉంటారు.
మాయని మమత
మాయని మమత కమలాకర కామేశ్వరరావు దర్శకత్వంలో 1970, ఆగస్టు 13వ తేదీన విడుదలైన తెలుగు సినిమా. 
మధు ధనవంతుడు. సాహితీ ప్రియుడు. మృదువైన కవిత చెప్పగల మధురకవి. పదునైన రచనలతో పాఠకులను ఉత్తేజపరచే పత్రికా రచయిత. అతడి రచనా వ్యాసంగానికి 'వజ్రాయుధం' పత్రిక ఆటపట్టు. ఆ పత్రిక సంపాదకుడు జానకిరామయ్య అంటే అతడికి గౌరవాభిమానాలు. ఆ పత్రిక రజతోత్సవ సభలో అతడు జానకిరామయ్యచేత సన్మానించబడతాడు. అప్పుడే అతడికి జానకిరామయ్య కుమార్తె జ్యోతితో పరిచయం ఏర్పడి ప్రేమగా మారుతుంది.
స్వార్థపరుల అత్యాచారాలను నిశితంగా విమర్శించే మధు రచనలు వజ్రాయుధం పత్రిక మనుగడకే ముప్పుతెస్తాయి. ఆర్థికమైన చిక్కులలో ఉన్న ఆ పత్రికను స్వార్థపరుడు, నయవంచకుడు అయిన జగన్నాథం అప్పు క్రింద స్వాధీనం చేసుకోవడానికి సిద్ధపడతాడు. అభిమానధనుడైన జానకిరామయ్య పత్రికకోసం దానాలు, విరాళాలు స్వీకరించడని తెలుసుకున్న మధు ఎలాగో ఆర్థికంగా ఆదుకొని పత్రికను నిలబెడతాడు. అయినా జానకిరామయ్య మరణించడంతో ఆయన పేరుమీదనే పత్రికను కొనసాగిస్తూ ఉంటాడు.
జానకిరామయ్య మృతితో అతని కుటుంబం ఆర్థికంగా చితికిపోయింది. మధు వారికి మరింత సహాయపడటానికి ప్రయత్నిస్తాడు. కాని జ్యోతి అన్న రవి అందుకు అయిష్టత వ్యక్తం చేసి ఉద్యోగరీత్యా బొంబాయి వెళ్లినప్పుడు జ్యోతి బాధ్యతను స్వీకరిస్తాడు. జ్యోతిని పెళ్ళి చేసుకోవాలనే తన ఆకాంక్షను మధు తెలియజేస్తాడు. కాని హఠాత్తుగా రవి మరణించాడన్న పుకారు పుట్టడంతో జ్యోతి మరింత క్రుంగి పోతుంది. వివాహం వాయిదా పడుతుంది.
సేవాసదనం ధర్మకర్త జగన్నాథం సదనం నిధులను చందాలను దుర్వినియోగం చేయడాన్ని బయట పెడతాడు మధు. దానితో మధు అంటే జగన్నాథానికి ద్వేషం ఏర్పడి పత్రికను నాశనం చేయడానికి, మధును అంతమొందించడానికి జగన్నాథం శతవిధాల ప్రయత్నిస్తాడు. కాని ఫలితం లేకపోతుంది. ఆ పరిస్థితిలో మధు సాంస్కృతిక ప్రతినిధివర్గం నాయకుడిగా విదేశాలకు వెళ్లవలసి వస్తుంది. మధు విదేశాలనుండి తిరిగి వచ్చేసరికి జ్యోతి అపవాదులకు గురై ఇల్లు వదిలి వెళ్లిపోయి ఉంటుంది. మధు తల్లి కూడా జ్యోతిని శంకిస్తుంది. మధు ఎంతో విచారిస్తాడు. జ్యోతికోసం అన్నిచోట్లా వెదుకుతాడు.
మధు తల్లి మనోవ్యాధితో మంచం పడుతుంది. ఆమె తుది కోర్కె చెల్లించడానికి జగన్నాథం కుమార్తె నీలను పెళ్ళి చేసుకోవడానికి తల ఒగ్గుతాడు మధు. నీల రవిని పేమించిన సంగతి మధుకు తెలియదు. మధు నీలను పెళ్ళి చేసుకోవడానికి అంగీకరించినా జ్యోతిని మరచిపోలేక పోతాడు. రవి బ్రతికి ఉన్నాడని, నీల రవి ఒకరినొకరు ప్రేమించారని మధుకు తెలుస్తుంది. మారువేషంలో వచ్చిన రవికి నీలకు వివాహం చేసి జగన్నాథం మోసాలను, దురాగతాలను బట్టబయలు చేయడానికి ప్రయత్నిస్తాడు మధు. చివరకు ఆ స్వార్థపరుని కబంధ హస్తాలనుండి బయటపడి జ్యోతిని వివాహం చేసుకోవడంతో కథ సుఖాంతమవుతుంది.
మేడమ్ (సినిమా)
మేడమ్ 1994 లో సింగీతం శ్రీనివాసరావు దర్శకత్వంలో విడుదలైన సినిమా. ఇందులో రాజేంద్రప్రసాద్, సౌందర్య ప్రధాన పాత్రలు పోషించారు. రాజేంద్రప్రసాద్ ఇందులో ప్రయోగాత్మకంగా ఓ మహిళ పాత్రలో నటించాడు. ఈ పాత్రకు గాను రాజేంద్రప్రసాద్ 1994 లో నంది ప్రత్యేక జ్యూరీ అవార్డు అందుకున్నాడు.
మీనా (1974 సినిమా)
తెలుగు సినిమా నటి మీనా గురించి మీనా వ్యాసం చూడండి.
ఈ సినిమా యద్దనపూడి సులోచనారాణి రాసిన మీనా (నవల) ఆధారంగా నిర్మించబడింది.
మీరా బాయి (సినిమా)
భీమవరపు నరసింహారావు దర్శకత్వంలో నవ్యకళాఫిలింస్‌ మీరాబాయి చిత్రాన్ని మిస్‌.చలం, జి.వి. సుబ్బారావు నటించగా నిర్మించింది. అడవి బాపిరాజు కళా దర్శకత్వం కూడా నిర్వహించి నిర్మించారీ చిత్రాన్ని..
మేఘ సందేశం (సినిమా)
మేఘసందేశం 1982 లో దాసరి నారాయణరావు దర్శకత్వంలో వచ్చిన ఒక కళాత్మక చిత్రం. ఇందులో అక్కినేని నాగేశ్వరరావు, జయప్రద, జయసుధ ముఖ్య పాత్రల్లో నటించారు.
మేనరికం
ఆంగ్లం లో "cousincest"
మెరుపు (సినిమా)
కస్తూరి
మెరుపు దాడి
మెరుపు దాడి భ్రమరాంబికా మూవీస్ పతాకంపై పి.యన్.రామచంద్రరావు దర్శకత్వంలో నటుడు గిరిబాబు 1984లో నిర్మించిన యాక్షన్/అడ్వెంచర్ హిట్ చిత్రం. చిత్తూరు జిల్లా తలకోన అడవుల్లో నిర్మించబడిన ఈ చిత్రానికి ఇళయరాజా సంగీతాన్ని అందించారు. ఈ చిత్రంలో రాజాగా హీరో సుమన్, గండడుగా హీరో గిరిబాబు, భానుగా హీరో భానుచందర్, శివంగిగా సుమలత, మాలాదేవిగా జయమాలిని, ప్రొఫెసర్ వర్మగా రంగనాధ్, మృతసంజీవరాయుడుగా గొల్లపూడి మారుతీరావు, బహదూర్ గా ప్రభాకర రెడ్డి, అంజిగా సారథి ప్రధాన పాత్రధారులుగా నటించారు.
చరిత్ర పుస్తకాలు, చిత్రపటాలను అధ్యయనం చేసి రత్నగిరి సామ్రాజ్యపు గుప్త నిధి ఆచూకీ తెలుసుకున్న వర్మ ఆ నిధిని సొంతం చేసుకుంటానికి భాను మరియు రాజా అనే అనాథ యువకులను చేరదీస్తాడు, వీరిద్దనీ ఒక హోటల్లో మాలాదేవికి పరిచయం చేస్తాడు. రాజా మరియు భాను యుద్ధవిద్యలు ప్రదర్శించలో దిట్టయైన గండడుకి మరియు అతని సోదరియైన సివంగికి పరిచయమవుతారు. వర్మ తని నిధి వేటకు ఆయుర్వేద వైద్యుడైన మృతసంజీవరాయుడిని కూడా సాయంకోరతాడు.
నిధిరహస్యం తెలుసుకోవడానికి కొంతమంది దుండగులు గండడుని, అతని సోదరి సివంగిని ఎత్తుకుపోయి వారిని చిత్రహింసలకు గురిచేస్తారు. వర్మ, రాజా, భాను, మాలాదేవి, మృతసంజీవరాయుడు అక్కడికి చేరుకొని గండడుని, అతని సోదరి సివంగిని దుండగుల చెరనుండి రక్షిస్తారు. కృతజ్ఞతగా గండడు, అతని సోదరి సివంగి తమ గ్రామానికి వర్మ టీమ్ ని ఆహ్వానిస్తారు. ఆ తర్వాత ఎనిమిది మంది కలిసి నిధి వేటకు ప్రయాణమవుతారు.
ఈలోగా ప్రొఫెసర్ వర్మ ఇల్లుని బహదూర్ సోదా చేసి నిధి రహస్యం తెలుసుకుంటాడు. అడవిలో వర్మ టీమ్ ను అడవి మనుషులు బందిస్తారు. అడవి మనుషులు తమను కొండ దేవతకు బలివ్వబోతున్నారని వర్మ టీమ్ గ్రహిస్తుంది. అడవి మనుషుల్లో 'వాసకి' అనే అమ్మాయిని భాను ప్రేమిస్తాడు. భానుని విడిపించమని వాసకి తన తండ్రిని ప్రాధేయపడటంతో ఆమె తండ్రి భానుకి మరియు మరో అడవిమనిషికి మధ్య శూల యుద్ధం నిర్వహిస్తాడు. ఆ శూల యుద్ధంలో గెలిచిన భాను వాసకిని పెళ్ళాడతాడు. భాను పై ప్రేమ చొప్పున వాసకి ఒక రాత్రి బంధించబడిన భానుని, మరియు వర్మ టీమ్ ని రహస్యంగా విడిపిస్తుంది. అడవిమనుషులు వారిని తరమడంతో భానుతో ఉన్న వాసకి బాణం గుచ్చుకోవడంతో మరణిస్తుంది.
అడవి ప్రయాణంలో రాజా, సివంగి ప్రేమలో పడతారు. సివంగి ఆత్మహత్యయత్న ఘటన తర్వాత రాజా- సివంగి పెళ్ళికి గండడు అంగీకరిస్తాడు. ప్రొఫెసర్ వర్మ వద్ద ఉన్న నిధి రహస్య చిత్ర పటాన్ని మృతసంజీవరాయుడు మరియు మాలాదేవి దొంగిలించే ప్రయత్నంలో అంజిని చంపేస్తారు. ఆ తర్వాత మృతసంజీవరాయుడు బహదూర్ టీమ్ చే అపహరించబడతాడు, బహదూర్ లో చేతులు కలుపుతాడు. వర్మ టీమ్ నిధి దాచబడి ఉన్నగుహను చేరి అందులో నిధిని సాధిస్తారు. బయట వేచియున్న మృతసంజీవరాయుడు, మరియు బహదూర్ వారిని బంధిస్తారు. వర్మ స్నేహితులను (రాజా మరియు భాను తల్లిదండ్రులను) చంపింది తనేనని బహదూర్ చెబుతాడు. రాజా మరియు భాను హంతకుడైన బహదూర్ ని చంపి నిధి పెట్టెను దక్కించుకోవడంతో కథ సుఖాంతమవుతుంది.
మైనర్ రాజా
ఈ చిత్రానికి తమిళంలో విడుదలైన మల్లు వెట్టి మైనర్ (மல்லுவேட்டி மைனர்) అనే సినిమా మాతృక.
మిస్టర్ భరత్
మిస్టర్ భరత్ హిందీ లో బాగా హిట్టైన 'త్రిశూల్' సినిమా ఆధారంగా రూపొందిన తెలుగు చిత్రమిది.
మిస్టర్ పెళ్ళాం
మిస్టర్ పెళ్ళాం బాపు రమణల చిత్రం. ఇది 1993లో విడుదలయినది. ఇది ఒక కుటుంబ కథా చిత్రం.
ఈ చిత్రంలోని పాత్రకు ఎ.వి.ఎస్.కు నంది ఉత్తమ హాస్య నటుడు పురస్కారం వరించింది.
మొగుడా- పెళ్ళామా
[[వర్గం:కృష్ణంరాజు నటించిన సినిమాలు]]
మొహమ్మద్ బీన్ తుగ్లక్
మహమ్మద్ బిన్ తుగ్లక్ 1972, ఫిబ్రవరి 11న విడుదలైన తెలుగు సినిమా. తమిళ రంగస్థలంపై ఒక ఊపు ఊపిన చో రామస్వామి నాటకం ఆధారంగా ఈ చిత్రం రూపొందించబడింది. దాసరి నారాయణరావు ఈ సినిమాకు సంభాషణలు అందించాడు.
ఎన్నికలద్వారా రాజకీయ చదరంగంలో ఎత్తులకు పైఎత్తులు వేసి, అధికార పీఠాలకు అతుక్కుపోయే నాయకులపై ఎక్కుపెట్టిన వ్యంగ్యాస్త్రం ఈ మహమ్మద్ బిన్ తుగ్లక్.
హిస్టరీ ప్రొఫెసర్ రంగనాథం చారిత్రక పరిశోధనలు జరిపే తరుణంలో త్రవ్వకాలలోంచి 600 సంవత్సరాల క్రితం భారతదేశాన్ని పరిపాలించిన తుగ్లక్, అతని మిత్రుడు 'వదుదా' ఒక శవపేటికలోంచి పైకి లేచివస్తారు. అన్ని సంవత్సరాలు గడిచినా అతనికీ అతని స్నేహితుడు వదుదాకీ వార్ధక్యం అన్నమాటే లేదు. ప్రొఫెసర్ రంగనాథం పరిశోధన గురించి తుగ్లక్ పునరాగమనం గురించి వార్తలు దేశం నలుమూలలా వ్యాపిస్తాయి. ప్రొఫెసర్ రంగనాథం, అతని భార్య మీనాక్షి, కొడుకు రాజు, కూతురు పద్మ, మామ రమణయ్య, తండ్రి కనకయ్య, సర్వమంగళం, ఆమె చెవిటి భర్త, కొడుకు, కూతురు, దేశభక్తుడు ధర్మారావు, చిలకజోస్యం చెప్పి డబ్బులు సంపాదించే రవణమ్మ వీరందరూ తుగ్లక్ కార్యకలాపాలను అతి శ్రద్ధగా పరిశీలిస్తుంటారు.
ధర్మారావు ప్రభృతుల ప్రోత్సాహంతో తుగ్లక్ పార్లమెంటుకు పోటీ చేస్తాడు. ఈనాటికి అనుకూలమైన అన్ని రాజకీయపుటెత్తులూ వేసి పార్లమెంటు సభ్యుడౌతాడు. ప్రధాని కూడా అవుతాడు. తనను నమ్ముకున్న రంగనాథానికి ఒక మంత్రి పదవి, రవణమ్మకు ఒక మంత్రి పదవి ఇస్తాడు. ఐక్య సంఘటనతో ప్రభుత్వాన్ని ఏర్పరచి, మంత్రివర్గాన్ని తన చేతిలో కీలుబొమ్మలుగా చేసుకుని రాజకీయ ధురంధరు డనిపించుకుంటాడు. రాజకీయంగా, పరిపాలనాపరంగా తన ఆశయాలు ఒక్కొక్కటే వల్లించి ఏకపక్ష నిర్ణయాలు చేస్తుంటాడు. ఇట్లా జరుగుతున్న కథ డిశెంబరు 31 అర్ధరాత్రి తుగ్లక్, వదుదాల మధ్య జరిగిన ఆంతరంగిక సంభాషణలలో ఒక పెద్దమలుపు తిరుగుతుంది. ఆ మలుపు ఏమిటనేది ఈ చిత్రానికంతటికీ పెద్ద సస్పెన్స్.
మోహినీ భస్మాసుర (1936 సినిమా)
మోహిని భస్మాసుర 1936లో విడుదలైన తెలుగు చలనచిత్రం. సి.పుల్లయ్య దర్శకత్వం వహించిన ఈ చిత్రంలో ఏ.వి.సుబ్బారావు, తుంగల చలపతిరావు, డి.రామమూర్తి, ఆర్.వెంకట్రామయ్య, పుష్పవల్లి, దాసరి కోటిరత్నం, నగరాజకుమారి, ఎం.రామచంద్రమూర్తి,
బి.కామేశ్వరరావు, డి.సుభద్ర, టి.అన్నపూర్ణ నటించారు.
మొనగాళ్ళు మోసగాళ్ళు
http://www.imdb.com/title/tt0323284/
మొనగాళ్ళకు మొనగాడు
శతాధిక చిత్రాలు నిర్నించిన మోడరన్ థియేటర్స్, సేలం నిర్మించిన చిత్రం. ఉస్తాందోకి ఉస్తాద్ హిందీ చిత్రం ఆధారంగా ఈ చిత్రం నిర్మించ బడింది. ఇది ఒక సస్పెన్స్ క్రైం థ్రిల్లర్ సినిమా. ఈ సినిమా జనవరి, 14, 1966లో విడుదలయింది.
రమేష్ (హరనాథ్) ఒక యవ ఇఇజనీర్. అతనికి ఒక ధనికుని కూతురు (కృష్ణకుమారి) తో పరిచయమై, అది కాస్తా ప్రణయంగా మారుతుంది. రమేష్ దగ్గర ఉన్న ఫాక్టరీ ప్లాన్ అతని ప్రియురాలి తండ్రికి నచ్చుతుంది. ఫ్యాక్టరీ సైట్ కి వెళ్తున్న తోటి ప్రయాణికురాలి పెట్టె రమేష్ పెట్టె మారతాయి. మారిన పెట్టెలో భ్యాంక్ నుండి దోచుకోబడ్డ డబ్బు ఉంది. దానితో రమేష్ ను అరెస్ట్ చేస్తారు. రమేష్ ను జైల్ లోనే చంపాలని కత్తుల రత్తయ్య (ఎస్.వి.రంగారావు) అనే కిరాయి రౌడిని దొంగలముఠా సంప్రదిస్తుంది. రమేష్ ని జైల్ నుండి తప్పించి దొంగల ముఠాతో బేరసారాలు సాగిస్తాడు కత్తల రత్తయ్య. కత్తుల రత్తయ్యపై కొందరు దుండగులు దాడి చేసినప్పుడు రమేష్ ప్రియురాలు అతనికి ప్రాథమిక చికిత్స చేసి, ఊరట కలగ చేస్తుంది. రమేష్ ప్రియురాలు త న చెల్లెలు వంటిదని, రమేష్ ని దొంగల ముఠా బారి నుండి కాపాడతానని కత్తులరత్తయ్య అంటాడు. ప్రకాష్ (బాలయ్య) అనే పోలీస్ అధికారి కత్తల రత్తయ్యని వెంబడిస్తూ రమేష్ ని కలిసి, కత్తల రత్తయ్య మోసగాడని, దొంగల ముఠాతో బేరం కుదిరితే రమేష్ కి ఆపద తలబెడతాడని హెచ్చరిస్తాడు. దొంగలముఠాకి, కత్తుల రత్తయ్యకి మధ్య దోబుచులాట జరుగుతంది. చివరకు ప్రకాష్ దొంగల ముఠానాయకుడని, కత్తుల రత్తయ్య పోలీస్ ఆఫిసర్ అని తెలుస్తుంది. ప్రకాష్ రమేష్ ను,అతని ప్రియురాలిని షీల్డ్ చేసి మోటారు బోట్ లో పారి పోవాలని చూస్తాడు. కానీ, రమేష్, ప్రకాష్ పోటీ బడి బోట్ గమనాన్ని మార్చే ప్రయత్నంలో బోట్ స్టీరింగ్ విరిగి పోతుంది. రమేష్, ప్రియురాలు ఒడ్డుకు చేరతారు. బోట్ కొండని ఢీకొంటుంది. బయటపడ్డ ప్రకాష్నుపోలీసులు అరెస్ట్ చేస్తారు.
కాంచన
కాంచన ఒక తెలుగు సినిమా నటీమణి.
ప్రకాశం జిల్లా కరవది గ్రామంలో సంపన్న కుటుంబములో జన్మించిన ఈమె చిన్న తనములోనే భరత నాట్యము మరియు సంగీతములో శిక్షణ పొందినది. ఇవే ఆమె పెద్దయ్యాక నటిగా రాణించడానికి దోహదపడ్డాయి. ఈమె బ్రహ్మచారిణిగా జీవితాన్ని గడిపింది. కుటుంబ ఆర్థిక పరిస్థితి తారుమారు కావడంతో కాంచన చదువు ఆపి ఎయిర్ హోస్టెస్ గా జీవితాన్ని ప్రారంభించింది.
1970వ దశకములో ప్రసిద్ధి చెందిన దర్శకుడు శ్రీధర్ ఈమెను చూసి ప్రేమించి చూడు సినిమాలో హీరోయిన్ అయ్యే అవకాశము ఇచ్చాడు. 1965 సంవత్సరం మధుసూధనరావు గారి వీరాభిమన్యులో కథానాయిక ఉత్తరగా నటించడం ఆమె జీవితానికి బంగారుబాట వేసింది. తర్వాత కె.విశ్వనాథ్ దర్శకత్వంలో ఆత్మ గౌరవంలో పోషించిన నాయిక పాత్రలో గ్లామర్ తో పాటు కొంత హెవీనెస్ కూడా ఉండటంతో ఆమె నటనకు మంచి మార్కులు లభించాయి. హీరో కృష్ణతో నటించిన అవే కళ్ళు, నేనంటే నేనే చిత్రాల్లో గ్లామరస్ పాత్రలు ధరించగా, స్విమ్మింగ్ డ్రస్ లో గ్లామరస్ స్టార్ గా కనిపించి ఓ రకమైన క్రేజ్ క్రియేట్ చేశారు. కాంచన సాంఘిక చిత్రాలే కాదు దేవకన్య, అందం కోసం పందెం, శ్రీకృష్ణావతారం వంటి జానపద, పౌరాణిక చిత్రాలలో మంచి నటనను ప్రదర్శించారు.
మనుషులు మారాలి, మంచి కుటుంబం చిత్రాల్లో కథకు కీలకమయిన పాత్రలు పోషించిన కాంచన నట జీవితానికి మిగిలిపోయే పాత్రను కళ్యాణ మండపంలో పొషించారు. ఈ చిత్రానికి మాతృక కన్నడంలో వచ్చిన 'గజ్జె పూజ'. ఒక వేశ్య కూతురుగా సంఘంలో గౌరవం పొందటం కోసం తండ్రి కాని తండ్రిని చూసి ఆనందం, ఆశ్చర్యం, తన్మయం, తృప్తి, అవ్యక్త మధురానుభూతితో మథనపడుతూ కాంచన పోషించిన నటనకు ప్రేక్షకుల కళ్ళు చమర్చాయి. హీరోయిన్ గా రిటైరైన తర్వాత ఆనంద భైరవి చిత్రంలో మంచి పాత్ర పోషించారు.
ముత్యమంత ముద్దు
ముత్యమంత ముద్దు 1989 లో విడుదలైన తెలుగు సినిమా. దీనికి యండమూరి వీరేంద్రనాధ్ రచించిన ముత్యమంత ముద్దు నవల ఆధారం. ప్రేమ కంటే పెద్ద స్వార్ధం లేదని బలంగా నమ్మే విద్యాధరి మరియు ప్రేమ కన్నా గొప్ప శక్తి లేదని నిరూపించడానికి తపస్సు చేసిన అనుదీప్. ఇలాంటి ఇద్దరు గొప్ప వ్యక్తిత్వాలు కలిగిన వ్యక్తుల మధ్య ప్రేమకి, ప్రేమ రాహిత్యానికి జరిగిన సంఘర్షణే సినిమా కథాంశం.
విద్యాధరి (సీత) చిన్నతనంలో తన తండ్రి తల్లిని హింసించటం చూసి మగవాళ్ళ ప్రేమను నమ్మకూడదనే భావంతో ఉంటుంది. ప్రస్తుతం తను నివసించే ఇంటి యజమాని (గొల్లపూడి మారుతీరావు) మరియు అతని కొడుకు (నారాయణరావు) ప్రవర్తన కూడా తనకి మగవాళ్ళ ప్రేమ పై నమ్మకం సన్నగిల్లుతుంది. దీనికితోడు విద్యాధరి పనిచేసే ఆఫీసు యజమాని బేతా సుధాకర్ తనకు పెళ్ళి అయిన విషయం దాచి విద్యాధరిని పెళ్ళికి ప్రతిపాదిస్తాడు. ముందే యజమాని పెళ్ళి గురించి తెలిసిన విద్యాధరి సుదాకర్ను నిరాకరిస్తుంది. దేనితో బేతా సుధాకర్ విద్యాదరి పై కోపం పెంచుకుంటాడు.
ఈ పరిస్థితులలో అనుదీప్ (రాజేంద్ర ప్రసాద్) అనే అపరిచితుడు విద్యదరికి బేతా సుధాకర్ పన్నిన కుట్ర నుండి సహాయం చేస్తాడు. అనుదీప్ విద్యాధరిని 7 సంవత్సరాల ముందు చూసి ప్రేమించానని, తన ప్రేమను గురుంచి పూర్తిగా తెలుసుకోవటం కోసం 7 సంవత్సరాలు వింధ్య పర్వతాలపై తపస్సు చేసానని, తద్వారా తనకి ప్రత్యేక శక్తులున్నాయని చెబుతాడు. విద్యాదరి ఈ మాటలు నమ్మదు. అనేక సందర్భాలలో అనుదీప్ తన ప్రేమ నిజమైనదని ఋజువు చేస్తాడు. అయితే విద్యదరి తన శ్రేయోభిలాషి అయిన పోలిస్ ఆఫీసర్ రంగనాథ్ మాటలతో ఏకీభవించి ఈ శక్తులన్నీ "మెస్మరిజం" అని నమ్మదు. చివరికి అనుదీప్ ఈ శక్తులు తనకు అవసరంలేదని శక్తులను వదులుకుంటాడు.
తన యజమాని బేతా సుధాకర్ మరియు అతని వ్యాపార భాగస్వామి చేసే మోసాలు భయపెట్టడానికి పోలీసు ఆఫీసర్ రంగనాథ్కు సహాయంచేయటం కోసం బేతా సుధాకర్ ఇంటికివెళ్ళి ప్రమాదంలో పడుతుంది. ఈ పరిస్తులలో బేతా సుధాకర్ మరణిస్తాడు మరియు పొలిసు కస్టడీలో ఉంటుంది. అయితే అనుదీప్ పొలిసు ఆఫీసర్ కు విద్యాదరి నిర్దోషి అని చెబుతాడు. బేతా సుధాకర్ను చంపిన అతని వ్యాపార భాగస్వామి ప్రసాద్ బాబు విద్యాదరిని కూడా చంపడానికి ప్రయత్నిస్తాడు. విద్యాదరిని కాపాడే క్రమంలో అనుదీప్ తీవ్రగాయాలతో ఆసుపత్రి పాలవుతాడు. అయితే విషయం తెలుసుకున్న విద్యాదరి అనుదీప్ ప్రేమ నిజమని గ్రహించి అప్పుడే మరణించాడు అనుకున్న అనుదీప్ కి ఏడుస్తూ "ఐ లవ్ యు" చెప్పి ముత్యమంత ముద్దు ఇవ్వటంతో అనుదీప్ కళ్ళు తెరుస్తాడు.
ముత్యమంత ముద్దు పూర్తి సినిమా యుట్యూబ్ లో
ముఠా మేస్త్రి
ముఠా మేస్త్రి 1993 లో ఎ. కోదండరామిరెడ్డి దర్శకత్వంలో విడుదలైన చిత్రం. చిరంజీవి, రోజా, మీనా ఇందులో ప్రధాన పాత్రధారులు.
బోసు (చిరంజీవి) ఒక దేశభక్తి గలవాడు. కూరగాయల మార్కెట్ లో కూలివారికి అన్యాయం జరగకుండా కాపాడుతుంటాడు. ఆత్మా (శరత్ సక్సేనా) ఆ ప్రాంతంలో ఒక ముఠా నాయకుడు. బోసు అతనికి వ్యతిరేకంగా పోరాడుతుంటాడు. బోసు దేశభక్తిని, అన్యాయాలపై స్పందించే తీరును చూసి ముఖ్యమంత్రి (గుమ్మడి వెంకటేశ్వర రావు) అతన్ని ఎమ్మెల్యేగా నిలబడమంటాడు. బోసు ఎమ్మెల్యే అయి మంత్రిగా అనేక దౌర్జన్యాలను ఎదుర్కొంటాడు. ప్రత్యర్థులు అతని చెల్లెల్ని దొంగతనంగా వ్యభిచారం కేసులో ఇరికించి ఆమె కోర్టు మెట్ల మీదనే ఆత్మహత్య చేసుకునేలా చేస్తారు. బోసు తన రాజకీయ పదవులన్నింటికీ రాజీనామా చేసి తన చెల్లెలి చావుకు కారణమైన వారిని చట్టానికి పట్టించి మళ్ళీ మామూలు కూలీగానే జీవితం గడపాలనుకుంటాడు.
మువ్వగోపాలుడు
తమిళచిత్రం 'వెన్నెర్ అడై' ఆధారంగా తెలుగు లో నిర్మించబడింది. అమాయకుడైన బావమరిది(బాలకృష్ణ), దుష్టుడైన బావగారు(రావుగోపాలరావు), అసహయరాలైన అక్క(జయచిత్ర), అమాయకురాలైన మేనకోడలు(శోభన), క్రిష్టియన్ సిస్టర్ (విజయశాంతి) ముఖ్యపాత్రలు. మహదేవన్ సంగీతంలో "ముత్యాల పందిరిలో', ఆకుచాటున, హే గుమ్మా గుమ్మాలమ్మా' వంటి హిట్ సాంగ్స్ ఉన్నాయి.
నా చెల్లెలు
నా చెల్లెలు, 1953లో విడుదలైన ఒక తెలుగు సినిమా. తమిళంలో బాగా విజయనంతమైన "ఎన్ తంగై" అనే సినిమాను "నా చెల్లెలు" పేరుతో తెలుగులోకి అనువదించారు. రేవతి స్టూడియోస్‌లో ఈ సినిమా నిర్మాణం జరిగింది. ఇందులో ఆదర్శవంతురాలైన గృహిణిగా వరలక్ష్మి, ఆమెకు కోపదారి భర్తగా రామశర్మ, అతని తమ్ముడుగా అమరనాధ్ నటించారు. కవితా కళానిధి బలిజేపల్లి కూడా ఈ సినిమాలో ఒక వేషం వేశారు.
నా ఇల్లు
నాగయ్య,లింగమూర్తి,రామశర్మ,దొరస్వామి,రాజకుమారి,విద్య,గిరిజ
నా మొగుడు బ్రహ్మచారి
నా మొగుడు బ్రహ్మచారి 1981లో విడుదలైన తెలుగు చలనచిత్రం. ఎం.ఎస్.కోటారెడ్డి దర్శకత్వం వహించిన ఈ చిత్రంలో చంద్రమోహన్, జయచిత్ర, రావు గోపాలరావు నటించగా, కె. చక్రవర్తి సంగీతం అందించారు.
ఆడవారిపై మగవారి పెత్తనాన్ని ద్వేషించే గీతకు, భర్త ఇచ్చే స్వేచ్ఛను, గౌరవాన్ని భార్య సద్వినియోగం చేసుకోవాలనే శంకర్‌కు పోటీ పడుతుంది. నీలాంటి వాడిని చస్తే పెళ్లాడనని గీత అంటుంది. నిన్నే పెళ్లాడి తగిన బుద్ధి చెబుతానని అంటాడు శంకర్. దానితో పట్నం అబ్బాయిని ససేమిరా పెళ్లాడనని అంటుంది గీత. వరుడి కోసం పల్లెటూరు వెడుతుంది. ఇది తెలిసి శంకర్ అదే వూరిలో కాశీ అనే అమాయక పల్లె యువకునిగా ప్రత్యక్షమయి గీత అభిమానాన్ని చూరగొంటాడు. గీత కాశీని పెళ్లి చేసుకుని ఇంటికి తీసుకువస్తుంది.
నాదీ ఆడజన్మే
మనిషికి బాహ్యసౌందర్యం కంటే అంతఃసౌందర్యం ప్రధానమైనది అనే ఇతివృతంతో రూపొందిన చిత్రం నాదీ ఆడజన్మే.నందమూరి తారక రామారావు, సావిత్రి , హరనాధ్ మరియు జమున నటించిన ఈ సినిమా 1964 లో విడుదల అయ్యింది.
ఈ చిత్రానికి మూలం నానుమ్ ఒరుపెణ్ అనే విజయవంతమైన తమిళ చిత్రం. శ్రీశైలేష్ డే రచించిన బెంగాలీ కథను ఆధారంగా చేసుకుని ఈ తమిళ చిత్రం నిర్మితం అయి మంచి విజయాన్ని సాధించింది. తమిళంలో ఏవియం బేనర్లో ఈ చిత్రాన్ని నిర్మించిన మెయ్యప్పన్ చెట్టియార్‌ను ఆ చిత్రాన్ని తెలుగులో రీమేక్ చేయమని విజయా పిక్చర్స్ డిస్ట్రిబ్యూషన్ సంస్థ అధినేత పూర్ణచంద్రరావు వంటి వారు కోరినా ఆయన అంగీకరించలేదు. తమిళ మాతృకలో జమీందారు పాత్రను ధరించి ప్రశంసలు పొందిన ఎస్.వి.రంగారావు తెలుగులో కూడా ఈ చిత్రం నిర్మితం కావాలని, తాను తెలుగులో అదే పాత్ర ధరించాలని కోరిక వుండి తనకు చెట్టియార్‌తో ఉన్న చనువును పురస్కరించుకుని రీమేక్ హక్కుల్ని తనకివ్వమని కోరారు. చెట్టియార్ రంగారావును ఆశ్చర్యపరుస్తూ "హక్కులు ఇవ్వడం ఎందుకు? ఇద్దరం భాగస్వాములుగా నిర్మిద్దామని" ప్రతిపాదించారు. అంతటి నిర్మాత తనవంటి కొత్తగా నిర్మాత అయినవాడితో సినిమా తీద్దామనే సరికి ఆశ్చర్యానందాలతో అంగీకరించారు. అలా సినిమా తెలుగులో రీమేక్ చేయడం ప్రారంభమైంది.
చిల్లరకొట్టు వ్యాపారి సింహాద్రి అప్పన్నకు ఇద్దరు చెల్లెళ్ళు. పెద్ద చెల్లెలు కళ్యాణి, చిన్న చెల్లెలు మాలతి. ఇద్దరూ సుగుణవతులే అయినా కళ్యాణి చదువుకోలేదు, నల్లగా వుంటుంది. ఆ గ్రామ జమీందారు విజయ రాజేంద్రప్రసాద్ నిత్యం మరణించిన భార్య జ్ఞాపకాలు నెమరువేసుకుంటూ జీవిస్తూంటాడు. ఆయన పెద్దకుమారుడు భాస్కర్, చిన్నకుమారుడు చంద్రం. సింహాద్రి అప్పన్న, జమీందారు బావమరిది దశరథరామయ్యతో కుట్ర చేసి పెళ్ళిచూపుల్లో భాస్కర్‌కి మాలతిని చూపించి అనుకోని స్థితిగతుల్లో కళ్యాణికి తాళికట్టాల్సివచ్చేట్టు చేస్తారు. కళ్యాణి నల్లనిదని కొన్నిరోజులు గిజాటులాడినా ఆమె మంచితనం, సుగుణాలను చూసి జమీందారు చల్లపడతాడు. కానీ వారందరూ సంతోషంగా గడపడం నచ్చని దశరథరామయ్య కుట్రజేసి కళ్యాణికి, ఆమె మరిది చంద్రానికి అక్రమసంబంధాన్ని అంటగట్టి, నిష్కల్మషమైన ఆమెపై చెడ్డ ఆరోపణలు చేసి జమీందారు మనసును విషతుల్యం చేసి ఇంటినుంచి కళ్యాణిని, కొడుకులిద్దరినీ ఇంటినుంచి గెంటిస్తాడు. ఆపైన అనేకమైన మలుపులు జరిగి, కళ్యాణి నిష్కల్మషాన్ని, కొడుకుల మంచితనాన్ని, బావమరిది కుట్రలను జమీందారు అర్థం చేసుకుని అందరూ కలవడంతో సినిమా ముగుస్తుంది. ఈ సినిమా "బాహ్య సౌందర్యం కన్నా అంత:సౌందర్యమే మిన్న" అన్న సందేశాన్నిస్తుంది.
తమిళంలో ఈ చిత్రమాతృకను నిర్మించిన చెట్టియార్, ప్రముఖ చలన చిత్ర నటుడు ఎస్.వి. రంగారావు కలిసి ఈ చిత్రాన్ని నిర్మించారు. త్రిలోక్ చందర్ సినిమాకు దర్శకత్వం వహించగా తమిళ చిత్రంలోని సన్నివేశాలను, పాటలకు బాణీలను అనుసరించి తెలుగు చిత్రాన్ని తీశారు.
తమిళంలో జమీందారు విజయ రాజేంద్రప్రసాద్ పాత్రను పోషించిన ఎస్వీ రంగారావు తెలుగులోనూ అదే పాత్రను పోషించారు. నిజానికి ఆ పాత్రపైన అభిమానంతోనే ఈ సినిమాను నిర్మించారు. ఆయన సినిమా అంతటికీ ప్రాణమైన జమీందారు పాత్రను ఒకపక్క అమాయకత్వం, మరొకవైపు చెప్పుడుమాటలు వినే గుణం వంటివి తనకే ప్రత్యేకమైన శైలిలో పరిపోషించారు. ప్రధానమైన పాత్రను పోషిస్తూ సావిత్రి కరుణ రసాత్మక నటనతో గొప్పగా మెప్పించారు.
నాలాగ ఎందరో
అనుభవాలకు ఆదికావ్యం ఆడదాని జీవితం (ఆచార్య ఆత్రేయ)
కళ్యాణిని కనులున్న మనసుకు కనిపించు రూపాన్ని (ఆచార్య ఆత్రేయ)
నామాల తాతయ్య
శ్రీనివాసరావు, పద్మావతి అన్యోన్య దంపతులు. పద్మావతి ఆడపిల్లను ప్రసవించి మరణిస్తుంది. శ్రీనివాసరావు తన పాపకి జ్యోతి అని పేరుపెట్టి పెంచుతూ వుంటాడు. మళ్ళీ పెళ్ళి చేసుకోవడానికి ఇష్టపడడు. అమ్మ కావాలని మారాం చేస్తున్న జ్యోతికి అమ్మ తిరుమల కొండపై ఉన్న నామాల తాతయ్య దగ్గర వుందని నౌకరు వెంకన్న చెబుతాడు. అప్పటి నుండి జ్యోతికి నామాల తాతయ్య స్మరణ ఎక్కువ అవుతుంది. ఒకసారి జ్యోతి నామాల తాతయ్యకు తన అమ్మని త్వరగా పంపించమని ఉత్తరం రాస్తుంది. ఆ లేఖను చూచి మనసు ద్రవించి పోస్టు మాస్టరు కుమార్తె చిన్నమ్మ నామాల తాతయ్య పేరుతో జవాబు పంపుతుంది. జ్యోతిని కలుసుకుని ఎన్నో కథలు చెబుతుంది. శ్రీనివాసరావు చిన్నమ్మను మందలిస్తాడు. తన ఆస్తిపై కన్ను వేసిందని ఆరోపిస్తాడు. దానితో జ్యోతికి ఉత్తరాలు బంద్ అవుతాయి. జ్యోతి బెంగతో మంచం పడుతుంది. ఏడుకొండలవాడు చిన్నమ్మ రూపంలో వచ్చి జ్యోతికి స్వస్థత చేకూరుస్తాడు. జ్యోతిని చంపి శ్రీనివాసరావు ఆస్తిని కాజేయాలని కుట్ర పన్నిన శ్రీనివాసరావు మేనత్త వేసిన ఎత్తులన్నింటినీ ఏడుకొండలవాడు చిత్తు చేస్తాడు. నామాల తాతయ్య జ్యోతికి కలలో కనిపించి "తిరుమల కొండకు రా, అమ్మను చూపిస్తాను" అని చెబుతాడు. జ్యోతి ఒంటరిగా కొండకు ప్రయాణమవుతుంది. జ్యోతికి అమ్మ ఎలా దొరికింది అన్నది చిత్రంలో పతాక సన్నివేశం.
నాంది
నాంది 1999లో విడుదలైన తెలుగు చలనచిత్రం. ఇ.నివాస్ దర్శకత్వం వహించిన ఈ చిత్రంలో మనోజ్ బాజ్‌పాయ్, రవీనా టాండన్ నటించారు.
నడమంత్రపు సిరి
నడమంత్రపు సిరి 1968లో విడుదలైన తెలుగు చలనచిత్రం. టి.రామారావు దర్శకత్వం వహించిన ఈ చిత్రంలో హరనాధ్, విజయ నిర్మల నటించగా, టి.చలపతిరావు సంగీతం అందించారు.
నాడు –నేడు
నాడు – నేడు 1976 జూన్ 3న విడుదలైన తెలుగు చలనచిత్రం. చేతనా ప్రొడక్షన్స్ పతాకంపై పి. శేఖర్ దర్శకత్వం వహించిన ఈ చిత్రానికి సత్యం సంగీతం అందించారు.
నాగ దేవత (1963 సినిమా)
నిర్మాణ సంస్థ : హైదరాబాద్ మూవీస్
నాగమ్మ
నిళలగల్ రవి,సితార
నాగమోహిని (1959 సినిమా)
ఇదొక తెలుగు డబ్బింగ్ సినిమా.
నిరూపా రాయ్, కమ్మో, లలితాపవర్, ఉమాదత్తా, బేబి ఉమ, మనోహర్ దేశాయి, సప్రూ, సుందర్
దర్శకుడు : వినోద్ దేశాయ్
సంగీత దర్శకుడు : యం. రంగారావు
నిర్మాణ సంస్థ : లలితా మూవీస్
విడుదల: 1959.
నగ్నసత్యం
నగ్నసత్యం 1979లో విడుదలైన తెలుగు చలనచిత్రం. యు.విశ్వేశ్వర రావు దర్శకత్వం వహించిన ఈ చిత్రంలో రాంప్రసాద్, మహేశ్వరి నటించగా, కె. చక్రవర్తి సంగీతం అందించారు.
పుష్ప బాగా చదువుకున్న యువతి. పరిస్థితుల ప్రభావం వల్ల జోగారావు చేతిలో పడుతుంది. జోగారావు ఆమెతో వ్యాపారం చేస్తుంటాడు. విషవలయంలో నుండి బయట పడటానికి, నూతన జీవితం ప్రారంభించడానికి రిక్షా రాములు, గోవిందం బాబు సహాయంతో ఏర్పాట్లు చేస్తాడు. పుష్ప కొత్త జీవితం ప్రారంభించడం ఇష్టం లేని పోలీసు ఎస్.ఐ, కానిస్టేబుళ్లు ఆమెను పోలీసు స్టేషన్‌కు తీసుకుపోయి దొంగకేసు బనాయించి ఒకరి తరువాత ఒకరు ఆమెను రాక్షసుల్లా చెరుస్తారు. ఇది అన్యాయం అన్నందుకు రాములును చితకబాదుతారు. రాములు మరణిస్తాడు. గోవిందం బాబు రాములు శవాన్ని పోలీసు స్టేషనుకు తీసుకువెడతాడు.
నాగు
చిరంజీవి,రాధహరనాథ్ నటించిన చివరి చిత్రం.
నాగులమ్మ
నాగులమ్మ 2000లో విడుదలైన తెలుగు చలనచిత్రం.
నలదమయంతి
01. అరుభూమపధంబు తరణిమీరిన భోగి వంటలవాడగుచు (పద్యం) - మాధవపెద్ది
02. అదిరెన్ నా కుడికన్ను నా కుడి భుజంభు అత్యంత (పద్యం) - పి. భానుమతి
03. అతివా దాపగనేల నన్ వలచి నీకత్యంత సంతాప దుస్ధితి (పద్యం ) - ఘంటసాల
04. అకటకటా దినమ్మును శతాధికతైర్దికఅర్దిక కోటికిన్ (పద్యం ) - ఘంటసాల
05. అరయరానీ హరీ మాయ ఎరుగనెవరీ తరమయా - ఘంటసాల
06. ఇంతి మా దమయంతి శ్రీమంతమిపుడు సంతోషమే పార - ఎన్.ఎల్.గానసరస్వతి బృందం
07. ఇంతగలమా అహో ఇంతగలమా ఓహో ఇంతగలమా చెంచలా లతికరుహా - బి.గోపాలం, టి.కనకం
08. ఈ వంతతోనే అంతమయేనా రవ్వంతే శాంతి - పి.భానుమతి
09. ఈ వనిలో దయమాలినను ఎడబాయెనిల మనసాయెనయా ఇటు - పి. భానుమతి
10. ఈ పాదదాసి మననేరదు మీ పదముల ఎడబాసి స్వామి - పి. భానుమతి
11 ఓహొ మోహన మాననమా విహరించు విహగమై వినువీధుల - పి. భానుమతి
12. కనులు కాయలు కాయ కాచేవు వనిలోన కనికారమే లేని నను తలంచి (పద్యం ) - ఘంటసాల
13. కలహంసి పలికిన అమరసందేశమేదో అనురాగపు అలలేవొ చెలరేగే - పి.భానుమతి
14. ఘోరంభైన దవాగ్నికీలకెరయై ఘోషించు (పద్యం) - నాగయ్య
15. చెలియరో నీ జీవితేశుని వలచి గొనుకొను సమయమే తొలగి నిలువక - పి. లీల, ఎన్.ఎల్.గానసరస్వతి
16. చిన్నా సింగన్నా కునుకే రాదన్నా నిన్నే నమ్ముకున్నా నన్ను చూడుమన్నా- జిక్కి
17. జాలి చూపవదేలరా ఈ బాల తాళగలేదు జాలి చూపవదేలరా - ఎం. ఎల్. వసంతకుమారి
18. జీవనమే ఈ నవ జీవనమే హాయిలే పూవులును తావివలే కూరిమి మనేవారి - ఘంటసాల, పి. భానుమతి
19. తారకావళీ తమ గతుల్ తప్పుగాక పొడుచుగావుట సూర్యుడు పడమటి (పద్యం ) - ఘంటసాల
20. దెబ్బమీద దెబ్బ కడు దబ్బున ఏయి సుబ్బి - పిఠాపురం, ఎ.పి. కోమల
21. నిత్యనావిచ్చితామర నీరజాక్షి బిరబిరా దిగిరా (పద్యం) - పిఠాపురం
22. ప్రభో హే ప్రభో దరికొని దహియించు దావాగ్నికీలల కాలక నిలుచునే (పద్యం) - ఘంటసాల
23. భువనైకమాతా గైకొమ్ము నాదు తుది నమస్కారము (పద్యం) - పి.భానుమతి
24. భళిరే కంటిన్‌కంటి సప్తజలధిప్రావేష్టితా (పద్యం) - మాధవపెద్ది
25. విచిత్రమే విధి లీల బలీయము కలి విలాసము - ఘంటసాల బృందం
26. వీడా ప్రభూ బాహుకుడనువాడను నలుకొలుచు చుండువాడను (పద్యం ) - ఘంటసాల
27. వరుణాలయ నివాసి కరుణా (పద్యం ) - ఘంటసాల
28. వరుణది దేవుల వరియింపనను నాటి వలపైన తలపోయవా వనితా (పద్యం ) - ఘంటసాల
29. హే గోవిందా హే ముకుందా శ్రీ వైకుంఠా నివాస సనాతనా జీవనమాల భూషణా - బి. గోపాలం
30. హే భవానీ దయామయీ ఈ అపూర్వరూప (పద్యం) - పి. భానుమతి
31. హే అగ్నిదేవా అమేయా కృపాపూరా పంచభూతా (పద్యం ) - ఘంటసాల
32. హే మహేంద్రా శశినాధా ప్రేమసామ్రాజ్యా త్రిజగధభినాధ (పద్యం ) - ఘంటసాల
నమస్తే అన్న
నమస్తే అన్న 1994లో విడుదలైన తెలుగు చలనచిత్రం. కె.రంగారావు దర్శకత్వం వహించిన ఈ చిత్రంలో సురేష్, రంభ, బ్రహ్మానందం, కోట శ్రీనివాసరావు నటించగా, రాజ్ - కోటి సంగీతం అందించారు.
నమ్మిన బంటు
నమ్మిన బంటు అనేది 1960 ల నాటి తెలుగు చిత్రం, శంభు ఫిల్మ్స్ పతాకంపై యర్లగడ్డ వెంకన్న చౌదరి నిర్మించింది. ఈ సినిమాకు ఆదుర్తి సుబ్బారావు దర్శకత్వం వహించింది. అక్కినేని నాగేశ్వరరావు, సావిత్రి ప్రధాన పాత్రలలో నటించారు. సంగీతం సాలూరి రాజేశ్వరరావు, మాస్టర్ వేణు సంయుక్తంగా సమకూర్చారు. తమిళ చిత్రం పట్టాళిన్ వెట్రి, తెలుగు సినిమా రెండు సినిమాలు ఇదే బ్యానర్లో ఒకే సమయంలో తయారు చేయబడినందున ఈ చిత్రం పునర్నిర్మాణం జరిగింది. కొన్ని సీన్లు, కళాకారులుతో రెండు వెర్షన్లు ఒకరే దర్శకత్వం వహించాడు. విడుదలైన తర్వాత ఈ చిత్రం విమర్శకుల ప్రశంసలను అందుకుంది. శాన్ సెబాస్టియన్ ఇంటర్నేషనల్ ఫిల్మ్ ఫెస్టివల్లో ఈ చిత్రం ప్రదర్శించబడింది. ఈ సినిమా తెలుగులో ఉత్తమ చలన చిత్రంగా నేషనల్ ఫిల్మ్ అవార్డ్ గెలుచుకుంది.
భుజంగరావు (గుమ్మడి) క్రూరమైన భూస్వామి, తన మామిడి తోటలలో చంద్రయ్య (ఎస్. రంగారావు) ను ఉద్యోగిగా నియమిస్తాడు. విజయవంతంగా సాగుతున్న తరువాత, వాగ్దానం చేయబడిన సారవంతమైన భూమికి బదులుగా, అతను చంద్రయ్యకు ఒక బంజరు భాగాన్ని ఇచ్చాడు. చంద్రయ్య కుమార్తె లక్ష్మీ (సావిత్రి) భుజంగరావు యొక్క విశ్వసనీయ సేవకుడు ప్రసాద్ (అక్కినేని నాగేశ్వరరావు), ఎద్దుల పందెంలో ఇతనిని ఓడిస్తుంది. బహుమతి డబ్బు ఒక బోర్ తీయడానికి ఉపయోగిస్తారు. భుజంగరావు విసుగు చెంది, రాముడు, భీముడు అనే ఎద్దులకు విషమివ్వమని ప్రసాద్‌ను అడుగుతాడు, అందుకు ప్రసాద్ తిరిస్కరిస్తాడు. తదుపరి, ప్రసాద్ తను చేస్తున్న భుజంగరావు వద్ద పని మానివేసి, పేద రైతులు బంజరు భూమిని పండించడం కోసం, చంద్రయ్య దగ్గర చేరడానికి నిర్ణయించుకుంటాడు. పేద రైతులును భుజంగరావు కుమార్తె సరళ (గిరిజా) మరియు మేనల్లుడు దేవయ్య (రేలాంగి) సహకార వ్యవసాయ సహకారాన్ని సమర్థిస్తున్నారు అని భూస్వామికి తెలుసుకుంటాడు. అతను వారి ప్లాట్లు అడ్డుకునేందుకు అనేక ప్లాన్లు వేస్తాడు,
కానీ మురికిలో దిగిపోతాడు మరియు మరణిస్తాడు.
ఎస్. రాజేశ్వరరావు, మాస్టర్ వేణు సంగీతం స్వరపరచగా, సాహిత్యం కొసరాజు వ్రాసినది. సంగీతం ఆడియో కంపెనీలో విడుదలయినది.
యర్లగడ్డ వెంకన్న చౌదరి తనకు తానుగా భూస్వామిగా, తన తొలి చిత్రం కోసం సోషలిస్ట్ రచయిత సుంకర సత్యనారాయణ వ్రాసిన భూస్వాములు రైతులకు దోపిడీ చేయడంపై ఆధారపడిన చిత్రం నిర్మించాలని నిర్ణయించుకున్నాడు. ఈ చిత్రానికి సుంకర మరియు తాపీ ధర్మరావు డైలాగ్స్ వ్రాయడం వల్ల ఆదూర్తి సుబ్బారావు దర్శకత్వం వహించేందుకు సంతకం చేసాడు. బి.ఎస్. జగిర్దార్ సినిమాటోగ్రాఫర్, అక్కినేని సంజీవి ఎడిటర్‌గా పనిచేశారు. ఈ చిత్రం తమిళంలో పట్టాళిన్ వెట్రీగాను ఒకేసారి తయారు చేయబడింది.
నాగేశ్వరరావు మరియు సావిత్రిలు ప్రధాన జంటగా చిత్రీకరించటానికి ఎంపికయ్యారు. ఎస్.వి.రంగరావును మొదటిసారిగా భూస్వామి పాత్రకు ఎన్నుకున్నారు.
కానీ రంగరావు, అది చాల తక్కువగా ఉన్న పాత్ర అని, చంద్రయ్య పాత్ర చేసేందుకు ఇష్టపడటం జరిగింది. తెలుగు సినిమాలో ప్రముఖ నిర్మాతగా మారిన దగ్గుబాటి రామానాయుడు ఈ చిత్రంలో భాగస్వాములలో ఒకరిగా పనిచేశాడు. ఈ చిత్రం నటుడిగా తన తొలి చిత్రం అవడం కూడా జరిగింది. నాగేశ్వరరావు కోసం సుదీర్ఘ షాట్ సన్నివేశాలలో బుల్లక్ బండిని నడుపుతూ, జిల్లా కలెక్టర్ పాత్రను పోషించినందుకు అతను డబుల్ రోల్‌గా వ్యవహరించాడు.
1959: తెలుగులో ఉత్తమ చలన చిత్రం కోసం రాష్ట్రపతి యొక్క సిల్వర్ పతకం.
నర్తనశాల
నర్తనశాల (ఆంగ్లం: NarthanaSala) మహాభారతంలోని విరాట పర్వం కథాంశం ఇతివృత్తంగా నిర్మితమై 1963 సంవత్సరములో విడుదలైన తెలుగు సినిమా. పౌరాణిక ఇతివృత్తాలను తెరకెక్కించడంలో దర్శకులకున్న ప్రతిభను ఈ సినిమా మరొక్కసారి ఋజువు చేసింది. నటులు, దర్శకుడు, రచయిత, గీత రచయిత, సంగీత కళాదర్శకులు - ఇలా అందరి ప్రతిభనూ కూడగట్టుకొని ఈ సినిమా తెలుగు చలన చిత్ర చరిత్రలో ఒక విశిష్టమైన స్థానాన్ని సంపాదించింది. ఈ సినిమా రాష్ట్రపతి బహుమానాన్ని, నంది అవార్డును గెలుచుకొంది. 1964లో ఇండొనీషియా రాజధాని, జకార్తాలో జరిగిన మూడవ ఆఫ్రో ఆసియన్ చిత్రోత్సవంలో ఉత్తమ నటుడు (ఎస్. వి. రంగారావు), ఉత్తమ కళాదర్శకుడు బహుమతులు గెలుచుకొంది.
మహాభారతంలోని 'విరాట పర్వం'లో జరిగిన పాండవుల అజ్ఞాతవాస గాథ ఈ చిత్రానికి ఇతివృత్తం. జూదంలోని షరతుల ప్రకారం రాజ్యభ్రష్టులైన పాండవులు 12 ఏళ్ళ అరణ్యవాసం ముగించుకొన్న తరువాత ఒక సంవత్సరం అజ్ఞాతవాసం చేయవలసిన సమయం ఆసన్నమైంది. అజ్ఞాతవాసం మధ్యలో భంగపడితే వనవాసం పునరావృతమౌతుంది.
శ్రీకృష్ణుని సలహా ప్రకారం పాండవులు తమ ఆయుధాలను ఒక జమ్మిచెట్టుపై ఉంచి, గొప్ప గోసంపద గల విరాటరాజు కొలువులో తలదాచుకొంటారు. ధర్మరాజు "కంకుభట్టు"గాను, భీముడు వంటలవాడు "వలలుని" గాను చేరుతారు. 'పేడివి కమ్ము' అని ఊర్వశి ఇచ్చిన శాపాన్ని అజ్ఞాతవాసములో వరంగా వినియోగించుకొని అర్జునుడు "బృహన్నల"గా విరాటరాజు కుమార్తె ఉత్తరకు 'నర్తనశాల'లో నాట్యాచార్యుడౌతాడు. నకులుడు "ధామగ్రంథి" అనే పేరుతో అశ్వపాలకుడిగాను, సహదేవుడు "తంత్రిపాలుడు" అనే పేరుతో గోసంరక్షకుడిగానూ చేరుతారు. ద్రౌపది "సైరంధ్రి"గా విరాటరాజు భార్య సుధేష్ణాదేవి పరిచారిక అవుతుంది.
పాండవుల అజ్ఞాతవాసాన్ని ఎలాగైనా భంగం చేయాలని కౌరవులు చారులను పంపి ప్రయత్నాలు సాగిస్తారు. పాండవులు ఈ విధంగా అజ్ఞాత వాసం వెలుబుచ్చుండగా ఒకరోజు విరాటరాజు బావ, ఆ రాజ్యానికి రక్షకుడు, మహా బలవంతుడు అయిన కీచకుని కన్ను ద్రౌపదిపై పడుతుంది. ఉపాయంగా కీచకుని రాత్రివేళ నర్తనశాలకు పిలిపించి భీముడు, అతడిని హతం చేస్తాడు.
కీచకుని మరణం సంగతి విని, అక్కడ పాండవు లుండవచ్చునని అనుమానించిన కౌరవులు, వారి ఉనికిని బయట పెట్టేందుకు సుశర్మ సాయంతో దక్షిణ గోగణాలను బలవంతంగా తీసుకుపోతారు. వారిని ఎదుర్కోవడానికి విరాటుడు సకల సైన్యాలతో యుద్ధానికి వెళతాడు. ఇక కలుగులో ఎలుకలను లాగడానికి కౌరవులు, భీష్మ, ద్రోణ, కర్ణాది మహావీరులతో ఉత్తరగోగణాలను తోలుకుపోవడానికి వస్తారు.
"అంతఃపుర పరివారం తప్ప అంతా యుద్ధానికి వెళ్ళారే! అయినా ఫరవాలేదు. నేను కౌరవ సేనను వీరోచితంగా జయిస్తాన"ని పలికి విరాటుని కొడుకు ఉత్తర కుమారుడు యుద్ధానికి బయలుదేరుతాడు. అతనికి సారథిగా బృహన్నల వెళతాడు. కాని కౌరవసేనను చూచి ఉత్తరునికి వణుకు మొదలై పారిపోజూస్తాడు. బృహన్నల అతనికి నచ్చచెప్పి, తన నిజ రూపం తెలిపి అర్జునుడుగా యుద్ధానికి వెళ్ళి, కౌరవసేనను సమ్మోహనాస్త్రంతో జయించి, గోవులను మళ్ళించుకు వస్తాడు. శుభప్రదంగా పాండవుల అజ్ఞాతవాసం ముగుస్తుంది. ఇదీ కథ.
నాటకాల రాయుడు
నాటకాల రాయుడు 1969లో విడుదలైన తెలుగు సినిమా. ఇది హిందీ చిత్రం 'ఆల్బెలా' (Albela, 1951) (భగవాన్ కథానాయకునిగా) ఆధారంగా నిర్మించబడింది. ఈ సినిమాలో గాయని పి.సుశీల పాడిన 'నీలాల కన్నుల్లో మెలమెల్లగా' పాట జనరంజకమైనది. (హిందీలో సి.రామచంద్ర స్వరకల్పనలో తయారైన పాట ఆధారంగా)
బుజ్జిబాబు (నాగభుషణం) కు నాటకాల పిచ్చి. తండ్రి ఉద్యోగాలు వేయిస్తుంటే ఆ నాటకాల పిచ్చి మూలంగా అన్నింటిని పోగొట్టుకుంటాడు. చివరికి కోపం వచ్చి తండ్రి ఆదిశేషయ్య (నాగయ్య) బుజ్జిబాబును ఇంటి నుండి గెంటివేస్తాడు. అయినా తల్లి (హేమలత) మాత్రం మహానటుడు కమ్మని దీవిస్తుంది. తండ్రి కూతురి పెళ్ళి కోసం అప్పులు చేస్తాడు. అన్నయ్య రామారావు (సత్యనారాయణ) చెల్లి పెళ్ళి కోసం భార్య నగలు అమ్మేస్తాడు. అయితే ఆ డబ్బంతా దొంగలు ఎత్తుకు పోతారు. ఆత్మహత్య చేసుకోవాలనుకున్న కూతుర్ని తల్లి చేరదీస్తుంది. ఇల్లు వదిలి చాలా కష్టాలు పడి చివరికి రంగమార్తాండ నాటక సంస్థ యజమాని గీతాదేవి (కాంచన) ఇంట్లో పనివాడుగా చేరి ఆమె అభిమానాన్ని సంపాదిస్తాడు. ఆ కంపెనీ మేనేజర్ రాజశేఖర్ (పద్మనాభం) మరియు హీరో ప్రేమ్ కుమార్ (ప్రభాకర రెడ్డి) లు ఎంతగా ప్రతిఘటించినా చివరికి మంచి నటుడిగా ఎదిగి పేరుతెచ్చుకుంటాడు.
నవరాత్రి (సినిమా)
నవరాత్రి ఏప్రిల్ 22, 1966లో విడుదలైన తెలుగు చలనచిత్రం. తాతినేని రామారావు దర్శకత్వం వహించిన ఈ చిత్రంలో అక్కినేని నాగేశ్వరరావు, సావిత్రి ప్రధానపాత్రల్లో నటించగా, తాతినేని చలపతిరావు సంగీతం అందించారు. తమిళంలో సంచలన విజయం సాధించిన "నవరాత్రి" (நவராத்திரி, 1964) దీనికి మాతృక. తమిళచిత్రంలో హీరోగా వేసిన శివాజీ గణేశన్ ఈ ఒకే చిత్రంలో 9 పాత్రలు పోషించి సంచలనం సృష్టించారు.దర్శకత్వం: తాతినేని రామారావు
నిర్మాణం: అనుమోలు వెంకట సుబ్బారావు
రచన: ముళ్ళపూడి వెంకటరమణ
సంగీతం: తాతినేని చలపతిరావు
నేపథ్య గానం: ఘంటసాల, పి. సుశీల, జమునారాణి
ఛాయాగ్రహణం: పి.ఎన్. సెల్వరాజ్
నిర్మాణ సంస్థ: ప్రసాద్ ఆర్ట్ పిక్చర్స్
నవయుగం
నవయుగం టి.కృష్ణ మెమోరియల్ పిక్చర్స్ బ్యానర్‌పై ఎం.నాగేశ్వరరావు నిర్మించిన సినిమా. 1991లో విడుదలైన ఈ సినిమాకు ఆదిత్య దర్శకుడు.
నాయకుడు – వినాయకుడు
నాయకుడు – వినాయకుడు 1980లో విడుదలైన తెలుగు సినిమా.
నీడ
నీడ లేదా ఛాయ (Shadow) కోసం మనం గొడుగులు వాడతాము. రహదారికి ఇరువైపులా ఎక్కువగా నీడనిచ్చే పెద్ద వృక్షాలను పెంచుతాము. ఇవి వేసవికాలంలో మనల్ని సూర్యరశ్మి నుండి రక్షిస్తాయి.
పురాతన కాలం నుండి గడియారం అవసరం లేకుండా సూర్యుని నీడల నుపయోగించి సమయాన్ని కనుగొనేవారు.
తోలుబొమ్మలాటలో బొమ్మల నీడలను ఉపయోగించి జనరంజకంగా ప్రదర్శించే సాంప్రదాయం చాలా దేశాలలో ఉంది.
ఖగోళంలో ఒక గ్రహం యొక్క నీడ మరొక గ్రహం మీద పడినప్పుడు గ్రహణాలు ఏర్పడతాయి. ఉదాహరణకు చంద్ర గ్రహణంలో భూమి నీడ చంద్రునిపై పడి చంద్రుడు మనకు కనిపించడు.
నీడలేని ఆడది
1974లో విడుదలైన ఈ సినిమా నరసింహరాజుకు, ప్రభకు మరియు నూతన్ ప్రసాద్, కల్పనా రాయ్ ల యొక్క తొలి చిత్రం. అందరూ నూతన నటీనటులు నటించిన ఈ చిత్రంలో నటులందరికీ పరీక్ష పెట్టి ఎంపిక చేసుకున్నారు.
నీ కోసం
నీ కోసం 1999లో విడుదలై విజయవంతమైన తెలుగు చిత్రం. దర్శకుడు శ్రీను వైట్లకు తెలుగులో దర్శకుడిగా ఇది మొదటి చిత్రం.
శ్రీను వైట్ల దర్శకుడిగా ప్రయత్నిస్తున్నాడని ఇతడితో బాటు పనిచేసిన కెమేరామేన్ ఇతడి గురించి కొత్తగా సినిమా తీద్దామనుకుంటున్న బాల్రెడ్డి మిత్రబృందానికి చెప్పడంతో వాళ్ళే ఇతడి దగ్గరికి సినిమా తీద్దామని రావడం, నీకోసం మొదలు పెట్టడం జరిగింది. రవితేజ, మహేశ్వరి కాంబినేషన్ సినిమా మొదలైతే ఐంది కానీ ఆది నుంచీ అన్నీ కష్టాలే. నిర్మాతలు తలా ఒక రెండు, మూడు లక్షలు వేసుకుని ప్రోజెక్టు మొదలెట్టారు, కానీ మధ్యలో బడ్జెట్ ఐపోవడం.. మళ్ళా ఇతడే ఎలానో మరికొంత పెట్టుబడి పెట్టడం.అలా అష్ట కష్టాలూ పడి సినిమాని పూర్తిచేశాడు. 38 లక్షల్లో 28 వర్కింగ్ డేస్లో తీసిన సినిమా పూర్తి కావడానికి మొత్తం సంవత్సరంన్నర పట్టింది.
ఆ సినిమా ప్రివ్యూ చూసిన నాగార్డున గారు ఇతడికి దర్శకుడిగా అవకాశం ఇస్తానన్నారు. అలానే ఆ సినిమా చూసిన రామోజీ రావు మొత్తం ఆంధ్రాకి దాన్ని కొనుగోలుచేసి విడుదల చేశారు. 1999 డిసెంబరు 3న రిలీజైంది. సినిమా బ్రహ్మాండమైన హిట్ కాకపోయినా కోటిరూపాయలు వసూలు చేసి కమ్మర్షియల్గా సక్సెస్ అవడమే కాకుండా డైరెక్టర్గా ఇతడికి మంచి పేరు తీసుకొచ్చింది. అదే సంవత్సరం 7 నంది అవార్డుల్ని కూడా గెలుచుకుంది. ఉత్తమ కొత్త దర్శకుడిగా ఇతడికి, ఉత్తమ స్కీన్ప్లే కీ, ద్వితీయ ఉత్తమ చిత్రంగా సినిమాకీ కూడా నంది పురస్కారాలు వచ్చాయి. ఆ విధంగా ఇతడి దర్శకత్వంలో విడులైన మొదటి సినిమా 'నీకోసం'.
ఆ సినిమా విజయంతో ఇతడి మీద నమ్మకంతో రామోజీ రావు ఇతడికి ఆనందం సినిమాకి అవకాశం ఇచ్చారు.
చిత్రానికి సంగీతాన్ని ఆర్. పి. పట్నాయక్ అందించారు.
నీకు 16 నాకు 18
నీకు 16 నాకు 18 1994లో విడుదలైన తెలుగు చలనచిత్రం. వంశీ దర్శకత్వం వహించిన ఈ చిత్రంలో శరత్‌బాబు నటించగా, ఎం.ఎస్. విశ్వనాధన్ సంగీతం అందించారు.
నాలుగిళ్ళ చావడి
నాలుగిళ్ళ చావడి 1988లో విడుదలైన తెలుగు చలనచిత్రం.
నీలి మేఘాలు
నీలి మేఘాలు 1998లో విడుదలైన తెలుగు చలనచిత్రం.
నీతి నిజాయితి
నీతి నిజాయితి సినిమా 1972లో విడుదలైన సాంఘిక చిత్రం. ఈ సినిమా ప్రముఖ దర్శకుడు సింగీతం శ్రీనివాసరావు దర్శకత్వం వహించిన మొదటి చిత్రం. చిత్రంలో ప్రధానపాత్రలను సతీష్ ఆరోరా , కాంచన , గుమ్మడి వెంకటేశ్వరరావు తదితరులు పోషించారు.
ప్రముఖ దర్శకుడు కె.వి.రెడ్డి వద్ద దర్శకత్వశాఖలో సింగీతం శ్రీనివాసరావు చాన్నాళ్ళు పనిచేశారు. బళ్ళారికి చెందిన పారిశ్రామికవేత్తలు హెచ్.వి.సంజీవరెడ్డి, ఎం.లక్ష్మీకాంతరెడ్డి సింగీతం శ్రీనివాసరావును కలిసి సింగీతం దర్శకత్వంలో, కె.వి.రెడ్డి దర్శకత్వ పర్యవేక్షణలో ఓ సినిమా నిర్మిస్తామని అవకాశం ఇచ్చారు. అయితే ఆ విషయాన్ని కె.వి.రెడ్డికి చెప్పిచూడమని సింగీతం వారికి చెప్పారు. అప్పటికే సినిమాల్లో పరాజయాల పాలై సినిమా అవకాశాలు లేని స్థితిలో ఉన్న కె.వి.రెడ్డి, వారితో మీ రెండవ సినిమా సింగీతంతో చేద్దురుగాని, మొదటి సినిమా నన్ను దర్శకునిగా పెట్టుకుని తీయమన్నారు. పరాజయాల్లో ఉన్న దర్శకుడు కావడంతో కె.వి.రెడ్డికి దర్శకత్వం ఇవ్వలేక వారు ఆ సినిమా సంగతి వదిలేశారు.
కె.వి.రెడ్డి స్థితి చూసి ఎన్.టి.రామారావు తన స్వంత బ్యానర్లో నిర్మిస్తున్న శ్రీకృష్ణసత్య సినిమాకు కె.వి.రెడ్డిని దర్శకునిగా పెట్టుకున్నారు. కె.వి.రెడ్డి దర్శకత్వం వహిస్తున్నారు కదా మరి మీరూ మా సినిమా చేసిపెట్టండి అంటూ సంజీవరెడ్డి, లక్ష్మీకాంతరెడ్డి మళ్ళీ సింగీతం శ్రీనివాసరావును సంప్రదించారు. దాంతో సినిమా ప్రారంభమైంది.
నీతి నిజాయితీ సినిమా 1972లో విడుదలైంది. సినిమా పాటలు విజయవంతమయ్యాయి. అయితే సినిమా పరాజయం పాలైంది.
నేనంటే నేనే
పి.మల్లిఖార్జునరావు 1968లో సుజాత ఫిలిమ్స్ బేనర్‌పై నిర్మించిన చిత్రము ‘నేనంటే నేనే’. ఓరుగంటి రామచంద్రరావు ఈ సినిమా దర్శకుడు. ఈ సినిమా 1967లో విడుదలైన ‘’ అనే తమిళ చిత్రం ఆధారంగా రూపొందించబడింది.రంగాపురం రాజా రఘునాథరావు (జూనియర్ సుబ్బారావు) కొడుకు కుమార్‌రాజా. అతని పుట్టినరోజు పార్టీకి పిలిచిన స్నేహితులను తండ్రి వెళ్ళగొడతాడు. దాంతో తండ్రిపై కోపంతో కుమార్ ఎస్టేటు విడిచి వెళ్లిపోతాడు. రంగూన్‌లో కామాక్షమ్మ (జూ.శ్రీరంజని)వద్ద పెరిగి పెద్దవాడవుతాడు. ఆమె సొంత కొడుకు ఆనంద్ (కృష్ణంరాజు)కంటే కుమార్ (చంద్రమోహన్)ను ఎక్కువగా అభిమానిస్తుంది. బంగ్లా నుంచి కుమార్ వెళ్లిపోయాక రాజా రఘునాథరావుకు ఒక కుమార్తె జన్మిస్తుంది. అనంతర కాలంలో రాణీ మరణించటం, కుమార్ ఎంత కాలానికీ ఇంటికి తిరిగి రాకపోవటంతో రాజా రఘునాథరావు బెంగ పెట్టుకుంటాడు. తన ఆస్తిని నమ్మకమైన ముగ్గురు ట్రస్టీలు ఉద్దండం (వి రామచంద్రరావు), సుకుమారి (సూర్యకాంతం), బాజాలు (కెవి చలం), దివాన్ (రావికొండలరావు)కు అప్పగిస్తూ కుమార్ వివరాలు అందచేస్తాడు. కుమార్ ఆచూకీ తెలుసుకుని ఆస్తిని, చెల్లెలిని అప్పగించమని కోరతాడు. అలాగే దివాన్ కుమార్తె గీత (కాంచన)తో కుమార్‌కు వివాహం జరిపించమని కోరుతూ మరణిస్తాడు. రఘునాథరావు మరణించటంతో తానే రాజ్‌కుమార్ అంటూ ఆనంద్ (కృష్ణంరాజు), శేఖరం (కృష్ణ), భూషణం, అతని భార్య మోహిని (నాగభూషణం, రాధాకుమారి) బంగళాకు వస్తారు. వీరికితోడు భూపతి (నెల్లూరి కాంతారావు)అనే పెద్ద గుండా తన ముఠాతో ఆనంద్‌కు అండగా వుండి ఆస్తి కాజేయాలని కుట్రలు పన్నుతాడు. ఆ క్రమంలో కుమార్ (చంద్రమోహన్)ను బంధించటం జరుగుతుంది. దాంతో కథ పలు మలుపులు తిరిగి శేఖర్, భూషణం కారణంగా నిజం తెలుస్తుంది. అసలైన కుమార్ చంద్రమోహన్ అని, ఆస్తికి వారసుడుగా అతనిని నిర్ణయించటంతో చిత్రం సుఖాంతమవుతుంది.
ఈ చిత్రాన్ని నిర్మాత వాసూమీనన్, వాసు స్టూడియోస్ బేనర్‌పై, టి రామన్న దర్శకత్వంలో హిందీలో ‘’ పేరుతో నిర్మించాడు. జితేంద్ర, హేమమాలిని జంటగా నటించగా, ప్రేమ్‌చోప్రా, తెలుగులో కృష్ణంరాజు పాత్రను ధరించారు. సంగీతం ఆర్‌డి బర్మన్ సమకూర్చిన ‘వారిస్’ హిందీ చిత్రం 12-12-1969న విడుదలై విజయం సాధించింది. 3 భాషల్లోనూ చిత్రం విజయవంతం కావటం కథాబలాన్ని స్పష్టం చేస్తుంది.
నేనే మొనగాణ్ణి
నేనే మొనగాణ్ణి 1968, అక్టోబర్ 4న విడుదలైన తెలుగు సినిమా. ఎస్.డి.లాల్ దర్శకత్వం వహించిన ఈ చిత్రంలో ఎన్.టి. రామారావు, షీలా, రాజనాల కాళేశ్వరరావు,
ధూళిపాళ, కైకాల సత్యనారాయణ, శాంతకుమారి, జ్యోతిలక్ష్మి తదితరులు నటించారు.
బందిపోటు భద్రయ్య (రాజనాల) కొడుకు నానీ. భద్రయ్య దోపిడీలు చేస్తూ జీవిస్తాడు. పోలీస్ అధికారి నందనరావు (కైకాల సత్యనారాయణ) భద్రయ్యను బంధించడానికి ప్రయత్నిస్తుంటాడు. ఈతని భార్య యశోద (శాంతకుమారి). ఒకసారి భద్రయ్యను పట్టించడానికి ప్రయత్నిస్తున్నప్పుడు నందనరావును చంపేస్తాడు. అతను తప్పించుకోడానికి ప్రయత్నిస్తుండగా ధూళిపాల అతడిని కాలుస్తాడు. ప్రాణ భయంతో పారిపోతూ పిల్లవాడిని వదిలేస్తాడు. నానీ పోలీసులకు చిక్కుతాడు. నందనరావు భార్య యశోద (శాంతకుమారి), నానీని ఇంటికి తీసుకొచ్చి పెంచి పెద్దచేస్తుంది. వంశీధర్ (ఎన్టీ రామారావు)గా పెరిగి పెద్దవాడయిన నానీ.. యశోద, నందనరావులనే తల్లిదండ్రులుగా భావిస్తుంటాడు. ఉత్తమ వ్యక్తిగా మన్ననలు పొందుతూ, మేనమామ (యశోద తమ్ముడు) ముత్యాలరావు కుమార్తె నీల (షీల) ప్రేమలో పడతాడు. ఈ ప్రేమను ఇష్టపడని ముత్యాలరావు, వంశీధర్‌ను దొంగ కొడుకుగానే పరిగణిస్తుంటాడు. వంశీధర్ నందనరావు కొడుకేనని, తన కొడుకు నానీ పోలీసు కాల్పుల్లో మరణించాడన్న భ్రమతో, వంశీధర్‌ను అంతం చేసేందుకు బందిపోటు భద్రయ్య ప్రయత్నాలు చేస్తుంటాడు. మరోవైపువిదేశీ శక్తులతో చేతులు కలిపి దేశంలో అనేక మారణకాండలు జరిపిస్తుంటాడు. వంశీధర్ వీటినన్నిటినీ చాకచక్యంగా ఎదుర్కొంటుంటాడు. వేలమంది జనానికి ప్రాణాధారమైన ప్రాజెక్టును ధ్వంసం చేయబోయిన దుండగులను అడ్డుకుని, భద్రయ్య ప్రయత్నాలను భంగం చేస్తాడు. ఆ కాల్పుల్లో భద్రయ్య మరణిస్తూ వంశీధరే తన కుమారుడని నిజం గ్రహించడం, వంశీధర్‌లోని నిజాయితీ, మంచితనం గుర్తించిన ముత్యాలరావు నీలతో పెళ్లి నిశ్చయించటం, వంశీధర్‌కు పోలీస్ ఆఫీసర్‌గా పోస్టింగ్ రావటంతో చిత్రం శుభంగా ముగుస్తుంది.
నేనూ మనిషినే
నేనూ మనిషినే మోడరన్ థియేటర్స్ నిర్మాణంలో కృష్ణ, కాంచన, గుమ్మడి వెంకటేశ్వరరావు ప్రధాన తారాగణంగా జి.వి.ఆర్.శేషగిరిరావు దర్శకత్వం వహించిన 1971 నాటి తెలుగు చలన చిత్రం. 1969లో విడుదలైన దో భాయి అన్న హిందీ సినిమాని నేనూ మనిషినేగా తెలుగులో పునర్నిర్మించారు. విమర్శకులు దీన్ని నోయిర్ పద్ధతికి చెందిన సినిమాగా గుర్తిస్తున్నారు.
1969లో అశోక్ కుమార్, జీతేంద్ర ప్రధాన పాత్రలుగా వచ్చిన "దో భాయి" అన్న హిందీ సినిమాని "నేనూ మనిషినే"గా తెలుగులో పునర్నిర్మించారు. ఇదే సినిమాను తమిళంలో "జస్టిస్ విశ్వనాథం"గా, కన్నడంలో "ప్రేమద కనికె"గా రీమేక్ చేశారు.విమర్శకుడు ఎం.సికందర్ నేనూ మనిషినే సినిమా కథాపరంగా నోయర్ జాన్రాకు చెందుతుందని వర్గీకరించారు. గుమ్మడి పాత్ర, శైలి, జడ్జిగా ఉండి హత్య చేయడం వంటి అంశాలు దీనికి తోడ్పడుతున్నాయని పేర్కొన్నారు.
నేరం నాది కాదు
నేరం నాది కాదు 1989లో విడుదలైన తెలుగు చలనచిత్రం. కోడి రామకృష్ణ దర్శకత్వం వహించిన ఈ చిత్రంలో సుమన్, రాధ, రజని, అల్లు రామలింగయ్య, సాక్షి రంగారావు, సుధాకర్, చలపతి రావు, పి.ఎల్. నారాయణ, రజిత, పి.జె.శర్మ ముఖ్యపాత్రలలో నటించగా, హంసలేఖ సంగీతం అందించారు.
నేటి భారతం
నేటి భారతం టి. కృష్ణ దర్శకత్వంలో 1983 లో విడుదలైన సినిమా.
నేటి దౌర్జన్యం
నేటి దౌర్జన్యం 1990లో విడుదలైన తెలుగు చలనచిత్రం. టి.భరద్వాజ్ దర్శకత్వం వహించిన ఈ చిత్రంలో వినోద్ కుమార్, వాణీ విశ్వనాధ్, భానుచందర్, నాజర్, నిర్మలమ్మ, రాజేష్ ముఖ్యపాత్రలలో నటించగా, సత్యం సంగీతం అందించారు.
నేటి సావిత్రి
నేటి సావిత్రి 1996లో విడుదలైన తెలుగు చిత్రము.
నేటి స్వతంత్రం
నేటి స్వతంత్రం 1989లో విడుదలైన తెలుగు చలనచిత్రం.
నిజం చెబితే నమ్మరు
నిజం చెబితే నమ్మరు 1973, అక్టోబర్ 23న విడుదలైన తెలుగు చలనచిత్రం. రాజేష్ దర్శకత్వంలో విడుదలైన ఈ చిత్రంలో హరనాథ్, దేవిక, ప్రమీల, విజయశ్రీ, శ్రీవిద్య నటించగా, సి. రామచంద్ర సంగీతం అందించారు.
నిజరూపాలు
నిజరూపాలు 1974లో విడుదలైన తెలుగు సినిమా. దీనిలో ఎస్.వి.రంగారావు ద్విపాత్రాభినయం చేశాడు.
జమీందారు కేశవవర్మ ఆస్తికి ఎసరు పెట్టడానికి ఎందరెందరో ఎన్నో రకాలుగా పన్నాగాలు పన్నుతుంటారు. ఆత్మీయులనుకొన్న వాళ్ళు శత్రువులవుతారు. అయినవాడు అనుకొన్న పెద్ద కొడుకు ప్రసాదవర్మ ప్రేమించిన వనిత కోసం ఇల్లు వదలి వెళ్ళిపోతాడు. ఆ అదను చూసి జమీందారును ఎవరో హత్యచేస్తారు. ఆ నేరం ప్రసాదవర్మపై పడింది. కళాప్రియుడు, సరళుడు, ధర్మాత్ముడు అయిన కేశవవర్మను పొట్టనపెట్టుకున్న నేరస్థుల కోసం పరిశోధన మొదలు పెడతారు ప్రసాదవర్మ, అతని భార్య అరుణ. వారి పరిశోధన పర్యవసానమేమిటనేది మిగిలిన కథ.
నిండు మనిషి
ఈ సినిమా కోసం ఆరుద్ర రెండు పాటలను రచించారు.
నిండు సంసారం
'నిండు సంసారం' సినిమా చిత్రీకరణలో నటి డబ్బింగ్ జానకి చెట్టు మీద నుంచి నీళ్లలో దూకాలి. అసలే ఈవిడకు నీళ్లంటే భయం. దర్శకుడు చెప్పినప్పుడు కాకుండా ముందుగానే దూకడంతో డూప్ ఆర్టిస్టు ఈవిడను పట్టుకోలేదు. నీళ్లలో పడిపోయింది. తరవాత యూనిట్ సభ్యులు కాపాడారు కానీ నీళ్లు బాగా మింగడంతో స్పృహ కోల్పోయింది. ప్రాణం పోతుందేమోనని చాలామంది భయపడిపోయారు.
డిగ్రీ చదివిన నిరుద్యోగి భాస్కర్ (ఎన్టీ రామారావు). అతని తండ్రి బ్రహ్మయ్య (నాగయ్య) చూపులేనివాడు. అతని తల్లి సరస్వతమ్మ (హేమలత). అన్నా వదినలు రంగనాధం (ప్రభాకరరెడ్డి), తులసమ్మ (ఎస్ వరలక్ష్మి), వారి కుమారుడు శంకరం. భాస్కర్ చెల్లెలు శాంత (అనిత) కాలు అవిటిది. నిజం నిక్కచ్చిగా మాట్లాడే భాస్కర్ పలుచోట్ల ఉద్యోగాలు చేసి వాటిని వదులుకుంటాడు. అతని నిజాయితీ మెచ్చిన సుబ్బారాయుడు (జగ్గారావు), అతని చెల్లెలు సీత (డబ్బింగ్ జానకి) ఇంట్లో అతనికి ఓ డ్రైవర్ ఉద్యోగంతోపాటు ఆశ్రయం కల్పిస్తాడు. అన్న రంగనాథం మెతకతనం, వదిన తులసమ్మ గయ్యాళితనంతో ఇబ్బందులు పడుతున్న తల్లిదండ్రులు, చెల్లెలిని భాస్కర్ తనతో తీసుకొచ్చి బ్రహ్మయ్య స్నేహితుడు సోమయ్య (రమణారెడ్డి) ఇంట్లో అద్దెకు దిగుతాడు. అనుకోకుండా పరిచయమైన ఆ ఊరి ధనవంతుడు, వ్యాపారి ఉమాకాంతరావు (రేలంగి) కుమార్తె జ్యోతి (కృష్ణకుమారి) భాస్కర్ మంచితనం గుర్తించి తన తండ్రి ఆఫీసులో లారీ డ్రైవర్‌గా ఉద్యోగం ఇప్పిస్తుంది. అన్న రంగనాథం అదే ఆఫీసులో మేనేజర్‌గా పని చేస్తుంటాడు. తులసమ్మ తమ్ముడు, మోసగాడైన ఎస్ మయ్యా (పద్మనాభం) జ్యోతిని పెళ్లాడి, ఆస్తి కాజేయాలని పలు ప్రయత్నాలు చేస్తాడు. ఈక్రమంలో భాస్కర్‌పై దొంగతనం నేరంమోపి అతని ఉద్యోగం పోయేలా చేస్తాడు. ఉమాకాంతారావు అతని చెల్లెలు పెళ్లి ఆపటానికి బాకీకోసం సోమయ్య ఇంటిని స్వాధీనం చేసుకునే యత్నాలు చేయిస్తాడు. మయ్యా అంతకుముందే సీతను పెళ్లాడి వదిలేశాడని ఋజువవుతుంది. కారు రేసులో గెలిచి 10వేలు తెచ్చి సోమయ్య బాకీ తీర్చాలని భాస్కర్ ప్రయత్నిస్తాడు. అతన్ని చంపించటానికి తులశమ్మ రౌడీలను ప్రయోగిస్తుంది. నిజం తెలిసిన రంగనాథం భార్యను దండించి, భాస్కర్‌ను కాపాడే యత్నంలో గాయపడతాడు. చివరకు తులశమ్మలో పరివర్తన కలిగి జ్యోతి, భాస్కర్; శాంత, మోహన్ (జయకృష్ణ)కు వివాహాలు జరగటంతో చిత్రం శుభంగా ముగుస్తుంది.
నిన్నే పెళ్ళాడుతా (1968 సినిమా)
నిన్నే పెళ్ళాడుతా ఎన్.టి.రామారావు, భారతి, సూర్యకాంతం తదితరులు ముఖ్యపాత్రల్లో నటించగా బి.విఠలాచార్య రచన దర్శకత్వం వహించిన 1968 నాటి తెలుగు చలన చిత్రం.
భారతి శ్రీమంతుల యింటిపిల్ల. షికార్లు తిరుగుతూ అర్థరాత్రి వేళకైనా ఇంటికి చేరకపోగా, ఇదేమిటని అడిగిన తండ్రిని లెక్కించదు. భారతి తండ్రి (రావి కొండలరావు) ఇదంతా చూస్తూ చాలా బాధపడుతూంటాడు, తల్లి (సూర్యకాంతం) మాత్రం ఆమె ప్రవర్తననే సమర్థిస్తూంటుంది. భార్యకు ఎదురాడలేక అతను మారు మాట్లాడలేక పోతాడు. అతని కొడుకు, కథనాయిక అన్న (కాకరాల) కూడా తండ్రిలాగే నోరూవాయీ లేని మనిషి. వాళ్ళింటి గుమాస్తా (రమణారెడ్డి) ఈ పరిస్థితి చూస్తూ బాధపడుతూంటారు. బయట కూతురునే వెనకేసుకువచ్చిన తల్లి కూడా ఏకాంతంలో ఆమెకు నచ్చచెప్పబోతుంది. పెళ్ళైనా ఇలాగే ఉంటావా అని అడిగితే పెళ్ళి అంటేనే బానిసత్వం, నేను పెళ్ళే చేసుకోను అని చెప్పి బాధపెడుతుంది.
కథానాయకుడు (ఎన్టీ రామారావు) గుమాస్తా అన్న కుమారుడు. మంచి చురుకైనవాడు, మొడివాడు. పెళ్ళంటే ఆసక్తి లేదంటాడు. అయితే బాబాయి తన యజమానుల కుమార్తె అందం గురించి చెప్పడంతో, ఆమెను నాటకాలాడైనా పెళ్ళి చేసుకుంటానని మాట ఇస్తాడు. సంగీతం మాస్టారిగా కథానాయిక ఇంట్లో చేరి ఆమెను రెచ్చగొడతాడు. ఆడది తలచుకుంటే మగాణ్ణి మైనపుముద్ద చేసేస్తుందంటే, నేను కరగనని పెళ్ళే చేసుకోనని అంటాడు. ఎలాగైనా కథానాయకుణ్ణి పెళ్ళికి ఒప్పించి పందెం గెలవాలని అనుకుంటాడు. ఈ క్రమంలో అతణ్ణి ఉచ్చులోకి లాగబోయి తానే ప్రేమలో పడుతుంది.
1957లో విఠలాచార్య దర్శకత్వంలోనే, ఇదే విఠల్ కంబైన్స్ బ్యానర్ పై వద్దంటే పెళ్ళి సినిమా వచ్చింది. ఆ సినిమాకు ప్రముఖ ఆంగ్ల నాటకకర్త విలియం షేక్‌స్పియర్ రాసిన టేమింగ్ ఆఫ్ ద ష్రూ నాటకం మూలం. ఈ నిన్నే పెళ్ళాడుతా సినిమాను వద్దంటే పెళ్ళి సినిమా ఇతివృత్తాన్ని ఆధారం చేసుకుని తీశారు.
నిన్నే ప్రేమిస్తా
నిన్నే ప్రేమిస్తా 2000 సెప్టెంబరు 14 న విడుదలైన తెలుగు చిత్రం. ఈ చిత్ర సంగీతం ఘనవిజయం సాధించింది. ఎస్. ఎ. రాజ్‌కుమార్ అందించిన సంగీతం చిత్ర విజయంలో ప్రధనపాత్ర పోషించింది. "నీ వరువవై ఎన" అనే తమిళ సినిమా ఈ సినిమాకు మాతృక. ప్రముఖ సంగీత దర్శకుడు కె. చక్రవర్తి ఈ చిత్రంలో కథానాయిక నాన్న పాత్ర పోషించారు.
కల్యాణ్ తన పెళ్ళి గురించి, కాబోయే భార్య గురించి కలలు కంటూ ఉంటాడు. అతనికి బ్యాంకు మేనేజరుగా పదోన్నతి వచ్చి పశ్చిమగోదావరి జిల్లాలోని పట్టిసీమలో ఉద్యోగం వస్తుంది. కానీ దారిలో అతను వెళుతున్న బస్సుకు ప్రమాదం జరిగి అతని రెండు కళ్ళు కనిపించకుండా పోతాయి. మూడు నెలల తర్వాత కల్యాణ్ మళ్ళీ తన బావ రమేష్ తో కలిసి ఆ పల్లెటూరికి వస్తాడు. అక్కడ వారింటికి దగ్గర్లో ఉన్న మేఘమాల (సౌందర్య) వీరికి అన్ని రకాలుగా సహాయపడుతూ ఉంటుంది. వీరిని అభిమానంగా చూస్తుంటుంది. దీన్ని వాళ్ళిద్దరూ ప్రేమగా భావించి అతని తల్లి దండ్రులను (చంద్రమోహన్, సంగీత) పెళ్ళి సంబంధం మాట్లాడటానికి పిలిపిస్తాడు. కానీ మేఘమాల మాత్రం ఆ సంబంధం తనకిష్టం లేదని నేరుగా చెప్పేస్తుంది. శ్రీకాంత్ ఆమెను కారణం అడగ్గా తన గతం గురించి వివరిస్తుంది.
గతంలో మేఘమాలకు శ్రీనివాస్ తో సంబంధం నిశ్చయమై ఉంటుంది. మేఘమాల అతన్ని మనసారా అభిమానిస్తుంటుంది. కానీ ప్రమాదవశాత్తూ అతను బస్సు ప్రమాదంలో మరణిస్తాడు. అతని కళ్ళను శ్రీకాంత్ కు దానం చేస్తారు. తన ప్రియుడు కళ్ళ కోసమే వారిని అభిమానించానని చెబుతుంది.
ఎస్. ఎ. రాజ్ కుమార్ సంగీత దర్శకత్వం వహించిన ఈ చిత్రంలోని పాటలు మంచి ప్రేక్షకాదరణ పొందాయి. సినిమా విజయంలో కీలక పాత్ర పోషించాయి.